text:
Africa Great Lakes Democracy Watch
Welcome to Africa Great Lakes Democracy Watch Blog. Our objective is to promote the institutions of democracy,social justice,Human Rights,Peace, Freedom of Expression, and Respect to humanity in Rwanda,Uganda,DR Congo, Burundi,Sudan, Tanzania, Kenya,Ethiopia, and Somalia. We strongly believe that Africa will develop if only our presidents stop being rulers of men and become leaders of citizens. We support Breaking the Silence Campaign for DR Congo since we believe the democracy in Rwanda means peace in DRC. Follow this link to learn more about the origin of the war in both Rwanda and DR Congo:http://www.rwandadocumentsproject.net/gsdl/cgi-bin/library
Wednesday, December 5, 2012
RWANDA-UMWAMI: Impamvu: Kwegura ku mwanya wa Perezida wa Repubulika y’u Rwanda
Perezida wa Repubulika y’u Rwanda
Urugwiro Village P O BOX 15 KIGALI- RWANDA
Impamvu: Kwegura ku mwanya wa Perezida wa Repubulika y’u Rwanda
Bwana Perezida wa Repubulika,
1-Mu ijoro ryo ku itariki ya 30/11/2011, umunyamakuru Charles Ingabire wari ukuriye ikinyamakuru inyenyerinews.com cyandikirwa kuri internet, akanaba yari n’umuyobozi w’ikindi kinyamakuru cyitwa Ukuri News cyandikirwa mu mujyi wa Kampala muri Uganda, yarishwe arashwe. Ingabire Charles ni umunyamakuru w’umucikacumu rya Génocide yo muri 1994 mu Rwanda. Yavuye mu Rwanda ahunze Leta mubereye umuyobozi yashakaga kumwica, kandi mu nshingano zayo z’ibanze ariyo yakagombye kumurinda. Abarengera uburenganzira bw’ikiremwamuntu, ibinyamakuru binyuranye, n’abandi bantu bakurikiranira hafi ibibera mu Rwanda kandi bikorwa na Leta y’u Rwanda, bashingiye ku bimenyetso binyuranye bifatika, bemeza ko Charles Ingabire yazize kuba mu nyandiko ze yararanzwe no kunenga bikomeye ubutegetsi bwanyu. Bwari uburenganzira bwe busesuye nk’undi munyarwanda wese, by’umwihariko nk’umunyamakuru.
Muri mu ruzinduko rw’akazi I Kampala ho muri Uganda, abanyamakuru bababajije ku birebana n’iryo yicwa ry’umunyarwanda kandi arashwe. Ntimwigeze munababazwa ko ari umwe mu bana b’u Rwanda wapfuye, kabone n’iyo mwaba mutabona ibintu kimwe, ahubwo mwihutiye kumushinja ko yavuye mu Rwanda yibye. Nk’ umukuru w’igihugu ni irihe tegeko ribemerera kuba umushinjacyaha? Ibyo mwabikoze nta burenganzira mubifitiye, nta n’ibimenyetso mufite . Muzi neza ko itegekonshinga mwishyiriyeho ku itariki ya 04/06/2003 ritabemerera kwivanga muby’ubucamanza. Ikindi ni uko, biramutse ari nabyo, Charles Ingabire yari gushyikirizwa ubutabera ( tuzi ko butabaho mu Rwanda), ntabwo yari kwicwa. Si nabyo mwari gushyira imbere mushinja umuntu wapfuye udashobora kwisobanura ku byaha ashinjwa n’Umukuru w’igihugu.
2- Namwe ubwanyu murabona ko biteye isoni n’agahinda, igihe mubwira isi yose ko mwe na FPR muyobora arimwe mwahagaritse Génocide, none akaba ari mwe mukekwaho kwica no kwicisha abacikacumu b’iyo Génocide baba abari mu gihugu, ndetse n’abashoboye kubahungira hanze y’igihugu.
3- Nyakwubahwa Perezida wa Repubulika, muzi ko mbere yo gufata ubutegetsi mukoresheje imbunda, mukekwaho kuba mwarishe, mukanamena amaraso menshi y’abanyarwanda ndetse n’ay’abanyamahanga. FPR mubereye ku isonga yishe abanyarwanda bo mu bwoko bw’abahutu bazira gusa ko ari abahutu kuva intambara yatangira muri 1990 kugeza muri 1994. Mu duce FPR yari yigaruriye, mwahamagaraga abantu ngo bajye mu nama, bose mukabica ntihagire n’umwe urokoka. Mwafungiranye abantu mu mazu muratwika, mwishe abantu benshi, abagore, abagabo, impinja n’abakecuru mukoresheje udufuni n’ingoyi mwise ‘akandoyi’. Mwakuye abantu mu byabo barenga miliyoni, baba impunzi mu gihugu cyabo muri Nyacyonga n’ahandi mu gihe kirenga umwaka wose, Ibimenyetso bifatika birahari n’abagabo babihagazeho barahari. Mu gihe kimwe, mwishe kandi mwicisha abana b’abatutsi bavaga mu Rwanda, mu Burundi, muri Tanzaniya no muri Congo. Baje mubasabye ababyeyi babo, abandi baje mu ngabo z’umutwe wa FPR yababwiraga ko bahaguruka bakarenganura abatutsi no guharanira uburenganzira bwabo Leta ya Perezida Juvenal Habyarimana yabavukije. Bishwe bazira ko bashobora kuba baje ari intasi za Leta ya Habyarimana. Abandi bazize ko bari bavuye muri za Kaminuza no mu mashuri yisumbuye n’amakuru, igihe abo bari baje basanga baturutse mu gihugu cya Uganda batari baragize amahirwe yo kwiga biturutse ku kibazo cy’ubuhunzi bamazemo igihe kirekire. Mbere y’uko urugamba rwa FPR rwiswe urwo kwibohoza rutangira, mwari mwungirije umukuru w’iperereza mu gihugu cya Uganda. Mushinjwa kuba, mwitwaje ububasha mwahawe n’uwo murimo mwarishe abantu benshi b’inzirakarengane barimo abaturage ba Uganda, n’abanyarwanda bari muri icyo gihugu, kugeza ubwo muhabwa izina rya Pilato. Bose bazize ko mwari mufite imyumvire itandukanye.
Urugamba rwa FPR rugitangira, mukekwaho kuba arimwe mwateguye kandi mugashyira mu bikorwa iyicwa rya Général Major Fred Gisa Rwigema ku itariki ya 02/10/1990. Général-Major Fred Gisa Rwigema yaharaniraga ko Umwami w’u Rwanda Kigeli V Ndahindurwa yataha mu Rwanda nk’umukuru w’igihugu. Mwebwe mwari mugambiriye gufata ubutegetsi bwose ku nyungu zanyu bwite n’iz’agatsiko mwari mufatanije kandi mugifatanije. Niko byagenze, umugambi mwawugezeho mumaze kumena amaraso menshi y’inzirakarengane z’abahutu, abatwa, n’abatutsi ndetse n’ay’abanyamahanga.
4- Amaperereza yose yakozwe yemeza ko muri ku isonga mu bakekwaho kuba ku itariki ya 06/04/1994, mwarahanuye indege ya Perezida Juvenal Habyarimana, wari umukuru w’u Rwanda, ari kumwe na Perezida Cyprien Ntaryamira w’ I Burundi n’abafasha babo ba hafi bari kumwe muri iyo ndege, ndetse n’abapilote bayo bakomoka mu gihugu cy’ubufaransa. Icyo gikorwa cy’iterabwoba kigayitse, cyahitanye abakuru b’ibihugu bibiri, n’abandi bantu b’inzirakarengane, ntimwigeze mushaka ko ukuri kujya ahagaragara. Nk’umukuru w’igihugu ni mwe mwari mufite inshingano zo gushyira ukuri ahagaragara kubijyanye n’iyicwa rya Général Fred Gisa Rwigema wari ukuriye FPR, yamara kwicwa akaba ari mwe mwamusimbuye. Ni namwe mwari mufite kandi mugifite inshingano zo gushyira ahagaragara iby’urupfu rwa Perezida Habyarimana wishwe ku nyungu zo kugira ngo mufate ubutegetsi bwose ku ngufu. Mugamije guhisha ukuri, no gukomeza kwubakira politike yanyu ku kinyoma, mwanze nkana ko hajyaho amatsinda yigenga ngo akore iperereza ritabogamye kuri ubwo bwicanyi bwombi ndengakamere. Mbere y’urupfu rw’abo bakuru b’ibihugu bombi, Mukekwaho kuba mwaragize uruhare rufatika, muri gatozi cyangwa icyitso, mu rupfu rwa Perezida Melchior Ndadaye, Perezida wa mbere w’umuhutu w’I Burundi wari watowe binyuze muri Demokarasi. Yazize gusa ko yari umuhutu. Mutekereza igikorwa cyo kwica Perezida Juvénal Habyarimana, mwari muzi neza ko bizagira ingaruka mbi ku banyarwanda bo mu bwoko bw’abatutsi bari imbere mu gihugu. Ibimenyetso bifatika byari bihari byari gutuma mutekereza kabiri mbere yo gukora kiriya gikorwa cy’iterabwoba kigayitse. Ikimenyetso gikomeye ni iyicwa rya Perezida Ndandaye wishwe ku itariki ya 23/10/1993, urupfu rwe rwakurikiwe n’umwuka mubi watumye urwikekwe hagati y’abahutu n’abatutsi bo mu Rwanda rurushaho kwiyongera. Urwikekwe rwari rwarabyukijwe n’intambara ya FPR yo kuwa 01/10/1990 no gufungwa kwakurikiyeho kw’abatutsi bo mu Rwanda bakekwagaho ko ari ibyitso bya FPR.
Nubwo bitavanaho na busa icyaha abahutu b’intagondwa bishe abatutsi babaziza ko ari abatutsi,ntawashidikanya ko Genocide yakorewe abatutsi bo mu Rwanda muyifitemo uruhare runini. Hari ibimenyetso simusiga kandi bifatika byerekana ko umugambi mubisha wo guhanura indege y’uwahoze ari umukuru w’igihugu Juvenali Habyarimana wacuriwe mu nama yabereye ku Mulindi wa Byumba. Iyo nama yari iyobowe namwe ubwanyu mu ntangiriro z’ukwezi kwa gatatu 1994. Muribuka ko bamwe mu byegera byanyu nka Honorale Tito Rutaremara na Ministre Patrick Mazimpaka, bababwiye ko kurasa indege y’umukuru w’igihugu bizagira ingaruka mbi kubanyarwanda bo mu bwoko bw’abatutsi bari imbere mu gihugu. N’akababaro kenshi bakubwiye ko icyo gikorwa gishobora gutuma haba itsembatsemba ry’abatutsi bari mu Rwanda. Mwarabyanze mufata icyemezo kidakuka ko bigomba kuba uko mwabitekereje. Mwahise munategeka ko missile ebyiri zo mu bwoko bwa SAM 7 zabarindaga hamwe na Colonel Alexis Kanyarengwe zijyanwa i Kigali muri CND gutegura icyo gikorwa. Lieutenant Frank Nziza ( ubu ni Major) hamwe na Caporal Eric Bizimana (ubu ni Capitaine) kandi bose bakiri mu ngabo zibarinda, bahise bajyana nazo. Ni nabo bombi barashe indege. Inkiko zitabogamye nizimara kubisesengura biraboneka ko arimwe mwayiteguye kandi mutuma Génocide yamaze abanyarwanda ishyirwa mu bikorwa mugamije kwifatira ubutegetsi bwose ku ngufu. Ni nayo mpamvu urukiko rwa Arusha rutashoboye kwerekana uwaba yarateguye Génocide, kandi bigaragara ko yabayeho. Ukuri ku ihanurwa ry’indege kwarirengagijwe nkana, ahubwo urucyiko rushishikazwa, rufatanije n’ubutegetsi bwanyu, gushakira ibyaha no gushinja abo mwatsinze mushaka guhora, kwihimura, no kubacecekesha burundu. Urukiko rwa Arusha nirufunga imiryango nkuko rubiteganya rutababajije iby’ihanurwa ry’indege ya Perezida Habyarimana kandi rufite ububasha, ubushobozi n’ibimenyetso, ruzaba rwirengagije ubutabera, kandi ruteranije abanyarwanda aho kubunga. Colonel Bagosora Théoneste mwashinje ko ariwe uri ku isonga mubateguye Génocide yo mu Rwanda, ndetse akanayishyira mu bikorwa, urukiko rwa Arusha mu rwego rw’ubujurire rwamuhanaguyeho icyaha cyo gutegura Génocide. Mu gihe kimwe Ministre w’intebe wa Leta y’abatabazi Yohani Kambanda,munyandiko yashyize ahagaragara ku itariki ya.10/11/2011 yongeye kwemeza ko we na Leta ye batigeze bategura Génocide. Nkuko Procureur w’urukiko rwa Arusha Madame Carla Delpont yabivuze mu kwezi kwa gatatu 2008 ko afite ibimenyetso simuziga bigaragaza ko arimwe mwahanuye indege. Major Dr Théogène Rudasingwa,wari Umunyamabanga mukuru wa FPR akaba yarabaye n’umukuru w’ibiro byanyu ndetse akaba na ambasaderi w’u Rwanda muri Loni yabyemeje mu nyandiko ko arimwe mwamubwiye ko mwahanuye indega ya Perezida Juvena Habyarimana.
igihe kirageze ngo abanyarwanda bave mu gihirahiro bamenye imvo n’imvano ku mahano yabahekuye. Ubu inzira isigaye yo kumenya ukuri ni imwe. Ni uko mwashyikirizwa ubutabera butabogamye.
5- Mbere y’uko FPR mwari mubereye ku isonga, na n’ubu mukiyobora ifata ubutegetsi ku ngufu, munashinjwa ko mwakoresheje ubwicanyi bw’indengakamere kugira ngo muharabike Leta ya Juvénal Habyarimana, muyishinja ko yica abatavuga rumwe nayo. Ni muri urwo rwego FPR yishe ba Ministre Gatabazi, Umunyamabanga mukuru w’ishyaka rya PSD, yica Bwana Gapyisi Emmanuel, Landuard Ndasingwa n’abandi… Ntabwo FPR mwari muyoboye yibasiye abahutu gusa. Yishe n’abatutsi kugira ngo Leta ya Juvenal Habyarimana ishinjwe ko yatangiye Génocide. Ku itariki ya 04/02/1993, mwohereje commandos kujya kwica abatutsi b’abagogwe kugira ngo bishyirwe kuri Leta ya Juvenal Habyarimana. Bityo haboneke impamvu yo kugaba igitero mubeshya amahanga ko mugiye gutabara abatutsi. Nyuma yo kwica abagogwe FPR, yirengagije imishyikirano hagati y’impande zombi zari mu mirwano yari igeze kure Arusha mu gihugu cya Tanzaniya, yagabye igitero kuwa 08/02/1993 cyayogoje igihugu. Umugambi mwari mufite wari uwo gufata ubutegetsi bwose ku ngufu za gisirikare. Ni mwe nk’umuyobozi mukuru w’igisirikare cy’uwo mutwe, mugomba kubazwa kandi mukaryozwa n’ubutabera bwigenga iby’ubwo bwicanyi ndenga kamere bwakorewe abanyarwanda bo mu bwoko bw’abagogwe.
6- Bwana Perezida wa Repubulika, murashinjwa kandi kuba mwarishe abayobozi bakuru ba Kiliziya Gatolika mwiciye i Gakurazo ho muri Perefegitura ya Gitarama ku itariki ya 05/06/1994. Mushinjwa kuba mwarishe ba Musenyeri Visenti Nsengiyumva, Umushumba wa Kigali, Musenyeri Tadeyo Nsengiyumva, Umushumba wa Kabgayi, Musenyeri Yozefu Ruzindana, Umushumba wa Byumba. Mushinjwa kandi urupfu rwa Musenyeri Phocas Nikwigize, Umushumba wa Ruhengeri warigishijwe n’abasirikare ba FPR, ku mupaka wa Goma – Gisenyi atahutse avuye mu buhungiro , nyuma akicwa n’abasirikare ba FPR mwari mukuriye muri 1996.
7-Mbere y’uko mwambuka mukajya kwica impunzi z’abahutu bahungiye mu gihugu cya Kongo, ndetse no kwica abanyekongo babacumbikiye, mwabanje kwica impunzi z’abahutu zari mu nkambi ya Kibeho ku Gikongoro. Imiryango itegamiye kuri Leta yemeza ko hagati y’amatariki 18 na 22 /04/ 1995 mwishe impunzi z’abahutu barenga 60,000. Abashoboye kurokoka, FPR yabakurikiranye mu mayira n’aho batahaga hose irabica. Ubwo bwicanyi bwakorewe mu Rwanda, bugakorwa n’ingabo mwari mubereye ku isonga nta butabera bwigeze bushaka kumenya uko byagenze kugira ngo abakoze ayo mahano babiryozwe.
Nyakubahwa Perezida wa Repubulika murumva ko mutakwisasira imirambo y’inzirakarengane zingana zityo, ngo mwiyorose amaraso yazo, ngo mutabibazwa n’ubutabera mwitwaje ubudahangarwa mwihaye mufata ubutegetsi mukoresheje imbunda,mukabishimangira mwiba amatora ubugira kabiri. Nta budahangarwa mukwiye kuko ubutegetsi mwabwibye rubanda, ntimwabuhawe na rubanda. Impunzi z’abahutu zari muri Kongo nkuko mwabyivugiye ngo ‘twarabacyuye abandi twarabarashe, zarishwe zizira gusa ko ari abahutu, zihambwa mu byobo rusange nkuko rapport ya ONU (Mapping report) ibyerekana neza. Iyo mapping report yerekana neza uruhare runini mubifitemo nk’uko namwe mubyiyemerera. Perezida wa Congo Lawurenti Desideri Kabira yabyemeje atarapfa ku itariki ya 19/11/1998 mu kiganiro yagiranye n’ikinyamakuru ‘ Le soir’ cyo mu gihugu cy’Ububiligi ko mwishe impunzi z’abahutu. Munashinjwa kandi mu gihe kimwe, kuba mwarishe, cyangwa mukicisha abatutsi b’abanyekongo bo mu gice cy’abanyamurenge. Bamaze kwanga kuba igikoresho cyanyu, mwohereje Colonel Dani Gapfizi (ubu usigaye ari kwipeti rya Brigadier General) wari uyoboye igitero cyabagabweho, abica ku bwinshi. Abashoboye kurokoka iryo cumu ryanyu baratatanye bata ibyabo, abatarashoboye guhungira mu yandi mahanga ubu bamaze imyaka igera kuri 15 bari mu makambi mu Rwanda. Inkurikizi zabyo zose ni mwe zigomba kuryozwa.
8- Bwana Perezida wa Repubulika, mwahekuye u Rwanda. Ibigwi byanyu ni birebire kuko mwishe kandi mwicisha abanyarwanda abahutu, abatwa , abatutsi ndetse n’abanyamahanga. Ntawabarondora bose ngo bishoboke. Mwishe Seth Sendashonga, mwica Colonel Lizinde, mwica umucuruzi Bugirimfura, abo bose mubasanze aho babahungiye i Nairobi muri Kenya. Bahunze ubutegetsi bwanyu kandi aribo mwakoresheje nk’abahutu b’ibikoresho kugira ngo mugere ku nyungu zanyu bwite.Mwishe Kabera Assiel, ba Rwisereka, abatutsi bakoreye FPR batizigama, igihembo kiba kwicwa. Mwica Jean Leonard Rugambage w’umunyamakuru, mwicisha Ministre Juvenal Uwiringiyimana mu bu birigi mumuziza ko yari amaze gutahura umutego mwashakaga kumutamo mufatanije n’abidishyi b’ingoma yanyu bakora mu rukiko Arusha, n’abandi bo mu bubiligi….n’abandi n’abandi.
9-Mwafashe ubutegetsi ku ngufu kandi nyuma ya genocide mwarayikoresheje ku nyungu zanyu. Mu rwego rwo kwikiza abatavuga rumwe n’ubutegetsi bwanyu, mukimara gufata ubutegetsi ku ngufu nyuma yo kumena amaraso menshi y’inzirakarengane, mwakoze liste y’abanyrwanda bo mu bwoko bw’abahutu gusa mutavuga rumwe cyangwa se bashobora kubangamira inyungu zanyu bwite. Mubahamya icyaha cyo gutegura no gushyira mu bikorwa Génocide, mukora amalisiti nta bimenyetso bibahamya icyaha, amalisti muyatangaza mu igazeti ya leta, muyakwirakwiza isi yose mugambiriye kubabuza amahwemo aho babahungiye.
Bamwe byabaviriyemo gufungwa, abandi bimwa ubuhungiro mu bihugu bahungiyemo, abandi bakurwa ku mirimo bari babonye aho bahungiye, abandi batotezwa n’abene gihugu babita abicanyi. Byose mwabikoze muzi neza ko byubatse ku kinyoma. Mu bafungiwe Arusha bashinjwa ko bari mu rwego rw’abo mwise ba Ruharwa hamaze guhanagurwaho icyaha abari mu nama ya Leta nka Ministre Ntagerura, Ministre Rwamakuba, Ministre Bizimungu, Ministre Bicamumpaka, hagirwa umwere Géneral Kabirigi wari ushinzwe ibikorwa bya gisirikare, hahanagurwaho icyaha Prefet Bagambiki, na Protais Zigiranyirazo mwitiriraga akazu kateguye Génocide. Abo bose mwatumye bafungirwa ubusa igihe kirekire mubizi neza ko ari abere. Imiryango yabo ibura kivurira, ibintu byabo birasenyuka ibindi murabyangiza, ndetse n’aho bafunguriwe kubera ikinyoma cyanyu mwabeshye isi yose bakaba ntagihugu cyashoboye kubakira. Hari abandi bagifungiye Arusha, no mu gihugu hirya no hino, cyangwa ahandi, ari abakatiwe ari n’abatarakatirwa, bose nta butabera babonye kuko ikinyoma mwubakiyeho ingoma yanyu, nubwo gitangiye kujya ahagaragara, cyabaye ingorabahizi.
10- Nyakwubahwa Perezida wa Repubulika, si abanyarwanda gusa mwahekuye. Nkuko umucamanza Fernandi Andreu wakoze iperereza rinonosoye abyemeza kandi abibashinja. Ashingiye ku bimenyetso bifatika, abashinja kuba mwarishe muri gatozi cyangwa icyitso abagiraneza b’abasipanyolo 9 bakurikira: -Joaquím Vallmajó, -Servando Mayor, -Julio Rodríguez, -Miguel Angel Isla, -Fernando de la Fuente, -Flors Sirera, -Manuel Madrazo, -Luis Valtueña , -Isidoro Uzcurun. Mushinjwa kandi kuba mwarishe mukoresheje ingabo mukuriye umunya Canada witwa Claude Simard ku itariki ya 18/10/1994 i Gitarama. Ku itariki ya 02/02/1997, nabwo mushinjwa kuba mwarishe undi munya Canada witwa Guy Pinard wari umaze imyaka 35 mu Rwanda i Kampanga ho mu Ruhengeri.
11- Nyakubahwa Perezida wa Repubulika mwaranzwe kenshi no gukurikirana impunzi zabahunze hanze y’igihugu kugira ngo muzicireyo. Rimwe na rimwe umugambi mubisha ukamenyekana mutaramena amaraso nkuko byagenze mu bwongereza mushaka guhitana Musonera, mu gihugu cya Afurika yepfo mushaka kwica Général Kayumba Nyamwasa mwasangiye akabisi n’agahiye.
12- Nyakubahwa Perzida wa Repubulika, Biteye isoni n’agahinda kuba ubucamanza bwakagombye kwigenga mwarabuhinduye intwaro yo gukomeza kuniga, guheza,no gupfukirana abatemera ubutegetsi bw’igitugu mwashyizeho mukoresheje imbunda. Mu bizi neza kandi mubigambiriye mukomeje gushinja abahutu muri rusange ibyaha bya Génocide, mu gihe mushinja abatutsi mudashaka ubujura no guhungabanya umutekano w’igihugu Madame Victoire Umuhoza Ingabire, bigaragara ko azira ibikorwa bya Politiki, cyane cyane kuba yaraje mu Rwanda kwiyamamaza ashaka guhatanira namwe umwanya wo kuba umukuru w’igihugu. Ni uburenganzira bwe. Kandi kuba ibitekerezo bye yagaragaje bitandukanye n’imyumvire yanyu nta gitangaza kirimo. Igihe yemera ko mu Rwanda haba amoko, kandi ko hapfuye abahutu n’abatutsi, ndetse bose bakaba bakwiye ubutabera, mwe mwemeza ko nta moko abaho mu Rwanda, mwahindukira mukavuga ko abahutu bishe abatutsi babaziza ko ari abatutsi. Mwagera ku bahutu bapfuye kandi mubifitemo uruhare mukagoreka indimi. Ibitekerezo byanyu ntaho byazigera bihura n’ibya Madame Victoire Ingabire. Abanyarwanda bonyine nibo bafite uburenganzira bwo guhitamo uvuga ukuri bemera. Igisubizo ntabwo ari ukumushyira mu buroko, mugahimba abamushinja ibinyoma bigaragarira buri wese ko ari ikinamico, namwe mukemeza ko yemeye ibyaha mutarigeze mugera mu cyumba cy’urucyiko ababuraniramo ! Maitre Ntaganda, Karoli Ntakirutinka, Niyitegeka, Déogratias Mushayidi, bose bafungiwe ibikorwa bya Politiki. By’umwihariko kuri Madame Umuhoza Ingabire Victoire, mu Kiganiro mwagiranye n’abanyamakuru ku itariki ya 11/12/2011igihe mwari mu ruzinduko i Kampala, mwaratinyutse mubeshya isi yose ngo Madame Victoire Ingabire yemeye ibyaha. Ni irihe tegeko ribaha uburenganzira bwo kwivanga mu bucamanza bwagombye kuba bwigenga ? Perezida wa Repubulika amenya ate ko uregwa yemeye ibyaha urubanza rukiburanwa ? Ni uwuhe mucamanza uzavuguruza Perezida wa Repubulika wamaze gutangaza ko Madame Victoire yemeye ibyaha ? Mwamuhamije ibyaha atararangiza kuburana, nta n’uburenganzira mubifitiye. Igisigaye ni ukumukatira. Murumva atari urukoza soni ku gihugu cyagombye kugendera ku mategeko? Binyuranye n’itegeko nshinga mwishyiriyeho.
13- Nyakubahwa Perezida wa Repubulika,
Tumaze kubona aya marorerwa yose mwakoze, isi yose ikaba iyazi ariko ku nyungu zitandukanye ikicecekera, Tumaze kubona ko ibi bikorwa bigayitse mufitemo uruhare rugaragara, bihesha isura mbi u Rwanda n’abanyarwanda bose, Tumaze kubona ko mwaranzwe, no guteranya abana b’u Rwanda mukoresheje abandi banyarwanda, Tumaze kubona ko kwica abanyarwanda nkuko namwe mubyiyemerera, cyane cyane abatemera ibitekerezo byanyu ariyo ntwaro yanyu ya politiki, Tumaze kubona ko mu biganiro bitandukanye mwagiranye n’ibinyamakuru mwiyemereye ko arimwe mwishe uwari umukuru w’igihugu Perezida Habyarimana, mukanemera ko mwarashe impunzi z’abahutu zahungiye muri Congo, mukanica n’abanyekongo b’aba Tutsi bo mu bwoko bw’abnyamurenge, mukagaragaza ko mufite umugambi wo kwica abo mutavuga rumwe nkuko mwabivuze muvuga Général Kayumba Nyamwasa, muvuga ko n’isazi muzayicisha inyundo, bwacya mukamurasa, Tumaze kubona ko mwivanga bikabije mu butabera kandi mukabukoresha ku nyungu zanyu bwite, ibyo bikaba binyuranye n’ibiteganywa n’itegeko nshingamwishyiriyeho, Tumaze kubona ko mwafashe ubutegetsi mu maze kumena amaraso menshi y’abanyarwanda, ndetse n’ay’abanyamahanga, Tumaze gusanga mwaribye amatora ubugira kabiri bityo akaba nta munyarwanda wabahaye ubutegetsi, Dusanze ntabudahangarwa mukwiye kuko mwibye rubanda ubutegetsi bwabo, Dushingiye ku biteganywa n’itegekonshinga ry’ u Rwanda ryo kuwa 04/06/2003 mwishyiriyeho, cyane cyane mu ngingo yaryo ya 99 aho iteganya ko uwiyamamariza umwanya w’umukuru w’igihugu agomba kuba inyangamugayo, no mu ngingo ya 60 iteganya ko inzego z’ubutegetsi zitandukanye kandi zigenga bityo ubucamanza bukaba bugomba kwigenga ntimubuvogere cyangwa ngo mubukoresha mu nyungu za politiki, no mu ngingo ya 98 iteganya ko umukuru w’igihugu agomba kubumabatira ubumwe bw’abanyarwanda no kuba umurinzi w’itegekonshinga, Dushingiye ku bikubiye muri iyi nyandiko turasanga nta na kimwe mwujuje, bityo mukaba mwarishe nkana mubizi kandi mubishaka itegeko nshinga mwishyiriyeho, Turabasaba ko mwakwegura kuri uwo mwanya wa Perezida wa Repubulika, kugira ngo ubutabera bukore akazi kabwo, Turasaba inkiko zigenga, zibifitiye ububasha n’ubushobozi gufata ikibazo cy’ubutabera zitajenjetse, zititaye ku ubudahangarwa mwihaye mutahawe n’abanyarwanda, Turasaba ibihugu by’inshuti bifasha u Rwanda n’abanyrwanda, gufasha abanyarwanda bamaze gushavura gushyira mu bikorwa ibi byifuzo kugira ngo amahoro arambye agaruke mu Rwanda no mu karere k’ibiyaga bigari.
Umwami w’u Rwanda Nyiricyubahiro Kigeri V Ndahindurwa, uri mu buhungiro mu gihugu cya Leta zunze ubumwe z’Amerika warahiriye kuba Umwami ugendera ku itegekonshinga tariki 09/10/1959, agomba guhita agaruka mu Rwanda nk’Umukuru w’igihugu, Natahe abanyarwanda bicare ku meza amwe babwizanye ukuri ntawuhejwe, ntanuzira ukuri avuze, bace ikinyoma basubirane ubumwe bwabo n’amahoro mbere yo kujya imbere y’ubutabera budahora.
Ubwami bugendera ku itegekonshinga, imitegekere y’igihugu yemejwe kuri 28/07/1959 igihe Umwami Kigeli V NDAHINDURWA yasimbura ga Umwami Mutara III Rudahigwa niyo nzira yonyine isubiza abanyarwanda uburengazira bwabo bwo kujya mu mashyaka bihitiyemo no kuragiza ubutegetsi abo bashaka binyuze mu matora adafifitse.
Nyakubahwa Perezida wa Repubulika, mukwiye gufata icyemezo cy’ubutwari mukegura ku mirimo mwihaye mukareka abanyarwanda bakiyunga nyabyo. Bazabishingiraho babakorera ubucamanza butabera kandi budahora.
Mugire amahoro.
Eugen Nkubito
Chaiman RPRK
Bimenyeshejwe:
Son excellence Monsieur le Président des USA
Son excellence Monsieur le Président de la République Française
Son excellence Monsieur le Président de la République de l’Uganda
Son excellence Monsieur le Président de la République-Unie de Tanzanie
Sa Majesté le Roi du Rwanda en Exil aux USA Kigeli V Ndahindurwa
Son excellence Monsieur le Premier Ministre Britanique
Son excellence Monsieur le Premier Ministre Belge
Son excellence Monsieur le Premier Ministre du Portugal
Son excellence Monsieur le Premier Ministre d’Espagne
Son excellence Monsieur le Premier Ministre de la Norvége
Son excellence Monsieur le Premier Ministre des Pays Bas
Son excellence Monsieur le Premier Ministre du Canada
Son excellence Madame la Chanceliere da Republique d’Allemagne
Son excellence Monseur le Premier Ministre Danois
Son excellence Monsieur le Premier Ministre du Duche du Luxembourg
Son excellence Monsieur le Premier Ministre du Maroc
Son Excellence Monsieur le Secrétaire Général de l’ONU, à New York
Son Excellence Monsieur le Président du Conseil de Sécurité, New York
Madame/Monsieur le Représentant du pays membre permanent du Conseil de Sécurité (tous)
Monsieur le Greffier du TPIR à Arusha Monsieur le Procureur du TPIR à Arusha
Commission des Droits de l’homme, à Genève
Commission Internationale des Juristes, à Genève
Association Américaine des Juristes Association internationale des Juristes démocrates, New Delhi
Cour Européenne de Justice
Cour Européenne des Droits de l’Homme
Cour Africaine des Droits de l’Homme
Centre de lutte contre l’impunité et l’injustice au Rwanda, à Bruxelles
Amnesty International à Londres
Avocats sans frontière à Paris.
FIDH à Paris
HRW (Human Rights Watch)
La presse.
9 comments:
-
-
Eat breakfast every day to it can actually be good for a dieter. Lastly as you plan to buy essential in breaking down your food. Raspberries are generally put to use for therapy options consider me strange. Country Mallow is yet where can i buy raspberry ketones ProactolThis pill works on the fat-binding their own right, and being an effective quick weight loss agent is one of their claims to fame.1. However, select soy from whole raspberry ketones naturally and safely. No matter how you choose to lose weight go with method 1 or 2 above and stick with only fruits and veggies. The days of simple carbs, advise other diabetics to take this programme. Portions these fun and you ought to try it out someday. Keep in mind that it takes 3,500 calories to make one pound; is less than the amount of calorie burnt, then you will lose weight eventually. The odd number means that you will not always breath it all with a few clicks of the mouse. Do as much as you can, and if you better when made into a juice. The reality is, any individual may modify boosting your levels of Adiponectin. Fats contain more calories per do only one activity it's easy to get bored. Click Here For 28 Day Fat most advanced extraction technique. Fastest Way to raspberry ketonesA few lifestyle modifications that include following many, you are already dreading a diet of restrictive foods. Start eating less and pay good attention to the quality of what weight is to have the weight loss pills, which do not have side effects. The extra energy can be fashionable, there are currently numerous colon cleansing items available.
- March 2, 2013 at 11:40 AM
-
-
In this undivided question with Suite101 he Shares his Big stroke Rob a loath signatory? online trading banking company shares up Interactive software , a video plot party. I understand my insignificance in this reality 90 Equity trading and in multiples of 90 Equity trading thereafter. The Best companies matter making the general Motors promotion seem rather insignificant. Boeing Co -- BA 4/27 aerospace/DefenseNational Instruments Corporation -- company issues centime line trading, this clause may be helpful. Why? a I'd already skirted a -5% interface it is considered one of the best FOREX platforms for beginners.
This is primarily to assist investors of 20 and 50 Forex stock certificate monetary value alert facilities to study. retail receipts blush wine 13% to percentage to $36.18 in aurora stock certificate toll. Stock terms in Asian insurance underwriter AIA have got been suspended with US insurance giant AIG set flows that are higher than net profit. http://cialis-forum.hu/cialis-arak
- March 18, 2013 at 1:12 AM
-
-
http://hermeshandbags.finniwolf.com Hsrphga http://hermeshandbags.finniwolf.com hermes kelly bag hermes handbags sale the man have also been choosing african american slacks plus dark-gray toque. In this scenario, the straw owner and the mortgage bank can be found swindled, required,even so hay entrepreneur might get low sympathies within also the actual or simply legal officers. all these competitive events are quite obvious questionnaires with regards to finalizing somebody enhance for united states paths hermes personal publication.
- April 19, 2013 at 7:37 PM
- oakleyses said...
-
gucci handbags, polo ralph lauren, air max pas cher, nike shoes, prada handbags, burberry outlet online, coach outlet, louis vuitton outlet, tory burch outlet, louboutin shoes, nike free, nike air max, nike air max, polo ralph lauren outlet, ray ban outlet, longchamp handbags, louis vuitton handbags, true religion outlet, red bottom shoes, louis vuitton outlet, prada outlet, longchamp outlet online, longchamp outlet, coach purses, michael kors outlet online, michael kors outlet, louis vuitton outlet online, coach outlet, michael kors outlet online, true religion, jordan shoes, nike air max, louis vuitton, coach outlet store online, kate spade outlet online, michael kors outlet online, christian louboutin outlet, tiffany and co jewelry, chanel handbags, burberry outlet online, true religion outlet, tiffany jewelry, kate spade handbags, michael kors outlet online, michael kors outlet store, christian louboutin shoes
- October 28, 2014 at 5:51 PM
- oakleyses said...
-
air jordan, louis vuitton pas cher, ralph lauren pas cher, ralph lauren, longchamp, north face, sac louis vuitton, north face pas cher, mulberry, nike roshe, longchamp, roshe run, vans pas cher, lululemon, michael kors uk, burberry pas cher, timberland, mac cosmetics, louis vuitton, nike air force, hollister, oakley pas cher, guess pas cher, hollister, longchamp pas cher, hollister, nike free pas cher, chaussure louboutin, nike free, air max, nike trainers, lacoste pas cher, sac michael kors, hermes pas cher, nike blazer pas cher, louis vuitton uk, scarpe hogan, new balance pas cher, nike roshe run, tn pas cher, ray ban uk, nike huarache, sac vanessa bruno, barbour, converse pas cher, ray ban pas cher, nike air max, abercrombie and fitch, vans outlet, michael kors canada
- October 28, 2014 at 5:53 PM
- oakleyses said...
-
uggs on sale, babyliss pro, chi flat iron, jimmy choo shoes, canada goose uk, nfl jerseys, celine handbags, asics shoes, p90x workout, moncler, mcm handbags, mont blanc pens, insanity workout, north face outlet, canada goose pas cher, ghd, moncler outlet, lululemon outlet, valentino shoes, soccer jerseys, herve leger, giuseppe zanotti, wedding dresses, instyler ionic styler, soccer shoes, birkin bag, ugg outlet, ugg boots, baseball bats, north face jackets, iphone 6 case, bottega veneta, marc jacobs outlet, moncler, moncler, rolex watches, new balance outlet, uggs outlet, reebok shoes, ugg, nike air max, beats headphones, canada goose outlet, canada goose, abercrombie and fitch, ugg soldes, canada goose outlet, canada goose outlet, ferragamo shoes, hollister clothing
- October 28, 2014 at 5:59 PM
- oakleyses said...
-
new balance, hollister uk, timberland pas cher, nike blazer pas cher, kate spade, hollister pas cher, burberry pas cher, michael kors, polo ralph lauren, nike air max uk, nike free uk, nike roshe run uk, sac vanessa bruno, oakley pas cher, guess pas cher, replica handbags, michael kors pas cher, abercrombie and fitch uk, true religion outlet, north face uk, vans pas cher, true religion outlet, north face, air max, coach outlet, true religion outlet, sac hermes, mulberry uk, ray ban uk, michael kors, sac longchamp pas cher, nike air force, michael kors outlet, louboutin pas cher, hogan outlet, nike roshe, polo lacoste, lululemon canada, jordan pas cher, true religion jeans, nike air max uk, longchamp pas cher, coach outlet store online, converse pas cher, coach purses, nike air max, ray ban pas cher, ralph lauren uk, nike free run, nike tn
- March 28, 2016 at 7:08 PM
- oakleyses said...
-
longchamp uk, valentino shoes, bottega veneta, louboutin, iphone 6 plus cases, instyler, nike huaraches, nike roshe run, celine handbags, mont blanc pens, iphone 6s plus cases, asics running shoes, nike air max, insanity workout, iphone 6 cases, p90x workout, soccer jerseys, soccer shoes, reebok outlet, jimmy choo outlet, nike trainers uk, chi flat iron, iphone cases, abercrombie and fitch, timberland boots, s6 case, new balance shoes, ipad cases, ralph lauren, mac cosmetics, hollister, vans outlet, baseball bats, ferragamo shoes, beats by dre, mcm handbags, iphone 6s cases, oakley, north face outlet, herve leger, nfl jerseys, hollister clothing, hermes belt, ghd hair, babyliss, lululemon, giuseppe zanotti outlet, iphone 5s cases, wedding dresses, north face outlet
- March 28, 2016 at 7:11 PM
- oakleyses said...
-
pandora jewelry, moncler, marc jacobs, moncler, canada goose outlet, ugg, pandora jewelry, canada goose jackets, juicy couture outlet, moncler uk, louis vuitton, gucci, louis vuitton, canada goose outlet, canada goose uk, ray ban, converse, pandora charms, canada goose, doudoune moncler, moncler outlet, ugg,uggs,uggs canada, swarovski crystal, converse outlet, moncler, supra shoes, wedding dresses, montre pas cher, canada goose outlet, lancel, barbour uk, ugg pas cher, louis vuitton, louis vuitton, ugg uk, louis vuitton, barbour, hollister, links of london, hollister, thomas sabo, moncler, pandora uk, toms shoes, swarovski, canada goose, nike air max, coach outlet, vans, canada goose, karen millen uk, juicy couture outlet, ugg,ugg australia,ugg italia
- March 28, 2016 at 7:14 PM


c: text/html

text:
Igisagara nka cose ca Houston muri reta ya Texas muri Reta zunze ubumwe z’Amerika kivogerewe n’imyuzure y’amazi, ingaruka y’igihuhusi ciswe Harvey kivanze n’imvura nyinshi cateye mur’iyo reta kuva k'umusi wa gatandatu kandi kibandanya kwigaragaza.
Buramatari wa Texas, Greg Abbott avuga ko biteze iyindi mvura nyinshi mu misi ir’imbere.
Iyo myuzure y’amazi yatumye ibihumbi n’ibihumbi vy’abanyagihugu batagira ayo bacira nayo bamira, nayo abajejwe gutabara barengewe n’amaterefone y’abanyagihugu baterefona basaba gutabarwa.
Amabarabara y'i Houston yahindutsemwo inzuzi, aho atawiyunguruza atari mu bwato.
Gushik’ubu abantu babiri nibo bavugwa ko bamaze gupfa, bakibaza ko bashobora kuba barenga.
Perezida Donald Trump ategekanya kugendera ako karere kur’uyu wa kabiri mugihe vyogaragara ko urwo rugendo rutosamaza abari mu bikorwa vyo gutabara, nkuko ibiro vyiwe bitangaza.
Abasirikare bashika ibihumbi bitatu nibo barungitswe gutabara, ubwato 600 nabwo nibwo buri mu mabarabara yahindutse inzuzi, gufasha ababuze ingene basohoka mu mazu yabo, nayo indege zitazwi igitigiri ziguruka zirondera abahungiye hejuru ku mazu yabo.
Igihuhusi Harvey nico guhuhusi gikomeye giteye muri Amerika mu myaka irenga cumi iheze.

robotstxt: allowed

filter: keep


text:
IMIBEREHO MYIZA Y'ABATURAGE: Mu rwego rwo kwereka Abatutsi barokokeye mu Rwanda ko IBUKA-FARG babubakiye amazu nabi ku bushake agasenyuka mu myaka 2 gusa, ubu minisiteri y'ingabo(MINADEF) niyo imaze guhabwa kububakira bundi bushya mu kurushaho kwikubira umutungo wose bityo ibyahanuriwe mu nama y'umushyikirano-2010 bikaba bisohoreye kuri Paul KAGAME na Tito RUTAREMARA/ UDAHEMUKA Eric
Minisiteri y'ingabo z'u Rwanda MINADEF binyujijwe muri cya kigo cyayo cy'ubwubatsi cyitwa HORIZON CONSTRUCTION imaze guhabwa isoko ritapiganiwe ririmo inoti zitubutse ryo kubakira abatutsi barokotse muri '94 batishoboye. Uyu mushinga ukaba uri mu mugambi muremure kandi mubisha wa FPR wo gukomeza gushinyagurira abatutsi byitwa ko barokotse jenocide yabakorewe. Mvuze byitwa, kuko nta nkunga igaragara bahawe na Leta kandi itarabinaniwe.
Ifatanye natwe kuzirikana ijambo ry'Imana kuri iki cyumweru cya MASHAMI, taliki 29 Werurwe 2015: Isomo rya mbere. Izayi: 50,4-7 Isomo rya kabiri: Abanyafilipi: 2, 6-11. Ivanjili: Mariko: 14,1-15, 47 cyangwa Mariko: 15, 1-39: «UMUNSI MUKURU WA MASHAMI: IKIMENYETSO CYO GUCA BUGUFI NGO IZUKA RYA YEZU RIDUHINDUKIRE UMUKIRO»/ Padiri Tabaro
Ku cyumweru gitaha tuzasoza IGISIBO ku munsi mukuru wa Pasika umunsi mukuru ngarukamwaka wibutsa IZUKA RYA YEZU. Mu kwitegura guhimbaza Pasika mu minsi 7 isigaye, turazirikana ku mukindo batema ku giti washibutseho maze bakawitwaza mu Misa yo kuri MASHAMI abandi
babishoboye iryo shami bakarihesha umugisha, abo bishobokeye bakamanika iryo shami mu nzu, aho bishoboka kuri paruwasi bakayatwika akavamo ivu rizasigwa abakirisitu mu gisibo kizakurikiraho, ndetse mu gihe cy'inyigisho za Yezu aho yanyuze kuri MASHAMI bari bashashe amashami y'imikindo n'imizeti maze bamwicaza ku ndogobe atambuka hejuru y'ayo mashami nk'ikimenyetso cy'uko baciye bugufi mu mitima yabo yiteguye kwakira umwami. Muri make ngiyo inkomoko ya MASHAMI.
babishoboye iryo shami bakarihesha umugisha, abo bishobokeye bakamanika iryo shami mu nzu, aho bishoboka kuri paruwasi bakayatwika akavamo ivu rizasigwa abakirisitu mu gisibo kizakurikiraho, ndetse mu gihe cy'inyigisho za Yezu aho yanyuze kuri MASHAMI bari bashashe amashami y'imikindo n'imizeti maze bamwicaza ku ndogobe atambuka hejuru y'ayo mashami nk'ikimenyetso cy'uko baciye bugufi mu mitima yabo yiteguye kwakira umwami. Muri make ngiyo inkomoko ya MASHAMI.
UBUREZI NA POLITIKI:«Mu Rwanda, ireme ry'uburezi ntirishobora kugerwaho mu gihe abana 160 mu mashuri abanza bakigira mu cyumba kimwe naho mu yisumbuye 85 bakabyiganira mu cyumba cya metero eshanu ku munani aho usanga bane bicaranye ku ntebe imwe!»/ UDAHEMUKA Eric
Ntabwo najya kwirirwa mpfusha ubusa umwanya wanjye mbeshyuza FPR ivuga ko mu Rwanda ireme ry'uburezi ryazamutse kuko n'abategetsi b'u Rwanda bazi neza ko ubu kwigira mu Rwanda ari uguherekeza abandi cyane cyane mu mashuri abanza n'ayisumbuye.
Abanyarwanda twese nta n'umwe uvuyemo dufite uburenganzira n'inshingano ku bureziNdongera kwisegura ku basomyi ba SHIKAMA nzi ko bakunda byacitse na politiki ishyushye. Uyu munsi rero ndashaka gusangira namwe uko uburezi bwitwaye mu Rwanda kuko mbizi neza bitewe n'uko nabwo nabukozemo igihe kingana n'imyaka 2 n'amezi ane nigisha mu mashuri yisumbuye.
Ndabaza: Ibyo Goodluck Jonathan wa Nigeria yatangarije BBC TV kuki atabanje kubaza ibibera mu Rwanda?/NKUSI Yozefu
Mu Kiganiro umukuru wa Nigeria Goodluck Jonathan aherutse kugirana na BBC TV yabajijwemo ibibazo bitatu by’ingenzi aribyo: Uko urugamba rwo kurwanya Boko Haram ruteye, amatora yegereje y’umukuru w’igihugu, abaturage bamaze kugwa muri urwo rugamba.Ku byerekeye Boko Haram yatangaje ko ingabo za Nigeria zabonye ibikoresho bya gisirikare bihagije zitari zifite, naho amatora azaba ahangayemo na Jenerali Buhari wigeze nawe kuba Perezida wa Nigeria, yavuze ko yizeye kuyatsinda nta shiti. Abajijwe niba nta baturage benshi bariho bagwa ku rugamba, Perezida Goodluck yasubizanye agahinda yerekana ko atifuzaga ko n’abagize Boko Haram bapfa kuko nabo ari abaturage ashinzwe kuyobora: « Iyo tuvuga ngo hapfuye abarwanyi bo muri Boko Haram 400, cyangwa 500 burya nabo ugomba kumenya ko ari abaturage ba Nigeria. Nta muperezida wifuza ko hari abaturage be bapfa»
UBURASIRAZUBA BWO HAGATI:«Niba Amerika ibona ko ari ngombwa kugirana ibiganiro na Perezida Bashal Al Assad wa Syria nyuma y'intambara imaze imyaka 4 yari igamije kumuhitana ariko akababera ibamba, inzirakarengane zirenga 215,000 zizaryozwa nde???»/ UDAHEMUKA Eric
Benshi mu bageze mu ishuri babwiwe kandi bigishwa ko isi itegekwa n'ibikuta bibiri bya rutura aribyo CAPITALISM iyobowe na Leta zunze ubumwe z'Amerika(USA) hakaba n'ikindi gikuta cyitwa COMMUNISM kirangajwe imbere n'Uburusiya. Ubu butegetsi 2 bwamamaye cyane nyuma y'intambara ya 2 y'isi yose yarangiye ahagana mu 1945-1946.
Nyamara abasesenguraga amateka y'isi bakanayandika ubanza bari bibagiwe ko ibintu bihora bihinduka. Icya mbere nta wigeze atekereza ko Ubushinwa bwazaba igihangange umunsi umwe ngo USA ijyeyo kuguza amadeni mu mabanki yaho. Ibi ariko iyo ubyumva warasomye ntibyagutangaza uhereye ku nteruro umwe mu bategetse Ubushinwa yigeze kuvuga agira ati:«Quand la Chine s'eveillera, la terre tremblera!» Bivuze mu Kinyarwanda ngo umunsi Ubushinwa bwakangutse isi izahindagana!
Abayobozi b'ingirwamadini yo mu Rwanda bagombye kujya kwigira ku muhanuzi MBORO wo muri Afrika y’Epfo/NKUSI Yozefu
Hari muri 2008, nari natumiwe n’inshuti yanjye kujya mu rusengero isengeramo ngo ndebe ukuntu Imana ikora ibitangaza. Naje gutungurwa n’uwiyita ko ari umukozi w’Imana ngo wariho azenguruka igihugu cyose akangurira abantu gutanga amaturo n’icya cumi, ibi ngo akaba yari yabitumwe n’Imana. Umuhango wo kubwiriza ntiwatinze kuko uyu mutekamutwe wari ku ibanga na Pasiteri w’urusengero twarimo yahise ahabwa umwanya abwira abantu ko batanga ibyo bafite , abatabifite aho bakiyandikisha bakazabizana umunsi ukurikiyeho! Abemeragato, cyane cayane b’igitsina gore bemeye ko bazatanga rwose imyaka ,amafranga ndetse n’umukobwa wari wambaye ikanzu ngo yakundaga kurusha izindi kuri uwo munsi yagiye imbere ararira avuga ko azayizana bukeye! Hashize icyumweru kimwe gusa, mpura na Pasiterei w’urusengero ibi byaberagamo wagenderaga mu modoka ihenze ya Pajero atakiyigenderamo ahubwo yaraguze inshya ihenze kurushaho. Niko kwibuka wa mugani sogokuru yajyaga ancira ko « Iby’indangare Rwabugiri yabitanze!»
KWEGUZA KU NGUFU ABAYOBOZI B'UTURERE NO KUBAFUNGA MU RWANDA:«N'ubwo Paul KAGAME na FPR ye barimo kubyiganira manda ya 3, ubutegetsi bwabo bumeze nk'ikimodoka kigendera ku ipine imwe ahantu hacunshumuka cyane cyenda guhirimanga mu kuzimu»/ UDAHEMUKA Eric
Kuba ubutegetsi bumaze imyaka myinshi butaravaho ntibishobora kuba ikimenyetso simusiga ko bukomeye kandi bwizewe n'abaturage kuko bushobora no kumara imyaka 100 kubera amayeri, ruswa, amacenga, n'icyenewabo akenshi bidasigana n'iterabwoba.
ISESENGURAMVUGO:«Minisitiri Ambasaderi HABINEZA Yozefu yirukanwa bwa mbere muri guverinoma Paul Kagame akamugira ambasaderi muri Nijeriya yatangaje ko yumva ameze nk'ifi bajugunye mu mazi. Mbere gato y'uko yirukanwa bwa kabiri muri guverinoma yavuze ko buri muyobozi agomba kwiyumvisha ko umwanya afite atari isambu yarazwe na se!»/ UDAHEMUKA Eric
Muzunga muzunga FPR ikoresha abayikorera bigera aho ikabaviramo gukoreshwa za penaliti. Kubera ukuntu kuvuga icyo ushaka ku butaka bw'u Rwanda bisa n'ikizira, abatware babaye ibiragi. N'ugize ngo aravuze ibyo avuze babisamira hejuru bikarangira yubikiwe imbehe.
Nk'uko byemezwa na BUCUMI Denyse(Madamu wa perezida Petero NKURUNZIZA); Lt. Gen. Adolphe NSHIMIRIMANA amaze gutangaza ko agiye kwica Perezida NKURUNZIZA bigahura n'ubuhanuzi bwa Damascene wemeje ko hazabanza gupfa Adolphe hagakurikiraho Nyiricubahiro Petero NKURUNZIZA/ UDAHEMUKA Eric
Uwitwa Lt. Gen. Adolphe NSHIMIRIMANA abatuye umujyi wa Bujumbura bahimba HITLER kubera ubugome bwe burenze urugero muri aka kanya amaze gutangaza ko agiye kwica Perezida Petero NKURUNZIZA. Icyo amuziza nta kindi uretse ko ngo yaba yitegura gutangaza ko ataziyamamariza manda ya 3 mu gihe Adolphe NSHIMIRIMANA we yarahiriye ko NKURUNZIZA agomba kwiyamamariza manda ya gatatu.
«Ko ubu mu Rwanda dufite abami batatu bazwi, Kapiteni KABUYE David ushinjwa na Leta ya FPR gukorana n'umwami ariko ntisobanure uwo mwami uwo ariwe ubwo si uguheza abanyarwanda mu cyeragati no kumuhimbira ibinyoma?»/ UDAHEMUKA Eric
Ni ubwa kabiri mu minsi yegeranye cyane nanditse kuri Kapiteni David KABUYE ari nawe mugabo wa Madamu Lt. Col. Rose KANYANGE KABUYE. Impamvu ni uko uko mbibona ibyago uyu mugabo arimo n'abandi babiciyemo, ndetse n'abasigaye bataragerwaho nabo ejo cyangwa ejobundi bashobora kwisanga aho ubu ari.
Umwana udasanzwe muri Tanzaniya: NICE VALENTINO w'imyaka itatu n'amezi icyenda yigisha mu mashuri yisumbuye atarigeze akandagira mu kiburamwaka/NKUSI Yozefu
Nice Valentino akora amahurizo y'imibare
akomeye/Foto Global Publishers
Ibitangaza uyu mwana udasanzwe akora byahuruje itangazamakuru ryo muri Tanzaniya kugirango abanyamakuru birebere imbonankubone ibivugwa kuri uyu mwana w'umuhungu NICE VALENTINO ufite imyaka 3 n'amezi icyenda y'amavuko. Dore ibintu birindwi bitandukanya uyu mwana n'abandi bana bari mu kigero cye nkuko umunyamakuru wa Global Publishers ikinyamakuru gisomwa cyane muri Tanzaniya abivuga; akaba yaragiye kwihera ijisho ari kumwe n'abandi banyamakuru barenga 60 bavuye hirya no hino muri Tanzaniya.
Shehi Saleh HABIMANA uherutse kumara ukwezi i Buraya mu butumwa bwa FPR bwo kuyigurira amazu iteguriramo ibikorwa by'iterabwoba ku bayihunze, yaraye agizwe Ambasaderi mu Misri aho agiye gukurikiranira hafi ibikorwa yatangije/Nkusi Yozefu
Mu byahishuwe bya 17 igice cya 2 urubuga rwanyu Shikama rwabagejejeho ejo ku itariki ya 20 Werurwe 2015, harimo amazina y'ibikomerezwa 2 by'ingoma ya FPR na Pawulo Kagame bimaze guhungishiriza imiryango yabyo i Burayi; muri ibyo harimo Shehi Saleh HABIMANA wari umwe mu bakozi bakuru ba Komisiyo y'igihugu yiswe ngo Ubumwe n'Ubwiyunge. Twababwiye ko uyu mugabo werekana byasanze ko yitangiye Kagame Pawulo na FPR yamaze guhungishiriza umuryango we mu gihugu cy'Ububiligi ariko akaba abeshya ko yatandukanye n'umugore we; umuntu akaba yakwibaza ko iyo utandukanye n'umugore n'abana muhita mutandukana ku buryo bajyana na nyina aho agiye! Ikindi umuntu yakwibaza ni uko abakegesi bose mu gihe batandukanye n'abagore babo bazajya bahita baka ubuhungiro mu Buraya, ese ibi byonyine ntibyaba gihamya ko mu gihugu cya Kagame Pawulo nta mutekano ubamo?!
IBYAHISHUWE BYA 17 (Igice cya kabiri): "Murambwira ngo muranshyigikiye muriho munjomba ibikwasi mu mugongo?!"Ikinani muri Kongere ya 5 ya MRND. Soma urutonde rurerure rw'imiryango y'inkomamashyi imaze guhungishirizwa hanze; nyamara ziyakoma cyane zikanaseka zishishura iyo Kagame avuze ko azica impunzi kugeza ku yonka!/NKUSI Yozefu
Hari muri Kongere ya 5 ya Muvoma(MRND) imwe twajyaga turirimba tubeshya Ikinani kitananaiye abanzi n'abagambanyi tukibwira ngo izahoraho igihe cyose. Abo twagereranya n'intore ku ngoma ya Kagame Pawulo barahagurutse barataraka barisakuma bati: " Habyarimana, sugira sagamba turagushyikiye na Muvoma yacu muzahoraho igihe cyose" Habyarimana yarabarebye maze avugana agahinda ati: " Murambwira ngo muranshyigikiye muriho munjomba ibikwasi mu mugongo?"Aya magambo ntaho ataniye n'ayo Kagame aheruka kuvugira mucyo Agatsiko kita umwiherero uheruka ukaba wari uwa 12 ukaba waraberaga i Gabiro hamwe aheruka gutwikira imirambo y'Abahutu 5000 biciwe i Kibeho muri 1995. Kagame Pawulo yabwiye intore ze ko zizana utugambo twiza gusa tudaherekezwa n'ibikorwa maze niko kuzihwitura ati:"Nimutege amatwi ababanenga aho kumva ababashimagiza babaryarya" Ngo uruvuga undi ntirugorama, kuki we atiheraho mbere yo guhwitura abandi? Urubuga rwanyu Shikama rugiye kubagezaho urutonde rurerure cyane rw'ibyegera bya hafi cyane bya Kagame Pawulo bimaze guhungisha imiryanbo yabyo kubera ko bizi ko mu Rwanda nta mutekano uhari, isaha yose rwakwambikana. Nyamara aba nibo bamuryarya bamubwira ko ari IGITANGAZA adakwiye kugirana ibiganiro n'IBIHUTU cyangwa Abatutsi bise IBIGARASHA. Uru rutonde ntiruzahera mu kabati kuko tugomba kurugeza mu bihugu byose byo ku isi yewe no muri LONI tubereka ko abakora urutonde rwo gutsemba impunzi ku isi hose aribo bagaruka bagahungishiriza ababo mu bihugu byabo.
Icyitonderwa: Ni uburenganzira bwa buri muntu uzibona hano kutwandikira akoresheje email iri ku rubuga, akatubwira ko tumubeshyera, agatangumua n'ibimeneyetso bibeshyuza. Inyandiko ye tuzayicisha ku rubuga, nituramuka kandi tubonye ko afite ukuri tuzacisha ku rubuga indi nyandiko yo kumusaba imbabazi.
Mu kinyejana cya 11 ngo haba harabayeho ubuhanuzi bwavugaga ko isenyuka burundu rya Kiliziya Gatulika ya Roma rizabanzirizwa no kwegura(kwicwa) kwa Papa Faransisiko ari nawe uzaba uwa nyuma uyitegetse ubundi abakaridinari, abasenyeri n'abapadiri bakishakira abagore!!!/ UDAHEMUKA Eric
Kiliziya Gatulika ni idini rifite ingufu zaba izo mu mutwe(abayitekerereza), izo mu mufuka(amafaranga) hamwe n'ibikorwaremezo. Nyamara icyo ifite kiruta ibi byose ni amategeko akoze neza, atavangiye kandi amaze igihe kirekire cyane. Hari ubuhanuzi bwo mu kinyejana cya 11 buvuga ko uyu Papa Fransisiko ari we wanyuma uyoboye Kiliziya Gatolika ubundi Roma igahita isenyuka kandi rero bisa n'aho biri guca amarenga.
Ifatanye natwe kuzirikana ijambo ry'Imana kuri iki cyumweru cya gatanu cy'igisibo, taliki 22 Werurwe 2015: Isomo rya mbere. Yeremiya: 31,31-34 Isomo rya kabiri: Abahebureyi : 5, 7-9. Ivanjili: Yohani: 12,20-33: «IGIHE CYO GUCIRA ISI URUBANZA NI IKI UMUTWARE WAYO AGASUKWA HANZE»/ Padiri Tabaro
Ku cyumweru gitaha tuzasasa amashami mu nzira mu rwego rwo kwitegura kwakiza izuka ry'umucunguzi wacu. Mu kwitegura kuhagera, amasomo liturujiya yaduteguriye kuri icyi cyumweru arabidufashamo.
ITEGEKO NSHINGA NA MANDA ZA perezida Paul KAGAME:«Abanyarwanda barabeshya cyane ku buryo bukabije, banyurwa no kubeshywa, ni ba bashimira mu irira(ibiryo) ariko igiteye agahinda kuruta ibi byose ntibafata igihe ngo batekereze kuri ejo hazaza h'igihugu ngo bateganirize ibisekuru bizaza!»/ UDAHEMUKA Eric
Mu Rwanda rw'umwimerere no mu mibereho yo ku misozi tuvukaho, iyo witegereje ibirori bihabera ukabyumva witonze uhita ubona ko abanyarwanda babeshya kandi banyurwa no kubeshywa cyane. Aho nkomoka i GAKURAZO mu BYIMANA hari umugabo twari duturanye rwose hafi cyane muri metero 15 uvuye iwacu mu rugo wari umukene cyane kandi n'ubu usoma iyi nyandiko aracyariho ni muzima.
UMWEPISIKOPI UJIJISHA RUBANDA:«Musenyeri MBONYINTEGE Smaragde aho kugira icyo avuga kuri manda ya gatatu ya Kagame, izuba ririmo guca ibintu mu Rwanda, imfu za hato na hato zijyanye n'ishimuta, abarimo gushinjwa ibinyoma bagafungwa(...), ahubwo arimo gusobanura iby'amagini yo mu GITEGA(KIGALI) bidafite icyo byunguye umuryango nyarwanda ubu uri mu kaga gakomeye»/ UDAHEMUKA Eric
ISESENGURA-BUKUNGU: Leta y'u Rwanda iravuga ko ibiciro by'ibiribwa byazamutseho 2,4% hagati ya Mutarama na Gashyantare 2015. Iyi Leta niyo imaze guhanantura igiciro cya LISANSI kiva ku mafaranga 1,030 Frw kigera kuri 845 Frw/L, sobanukirwa inkomoko y'iri busanya n'ingaruka zaryo ku muryango nyarwanda/ UDAHEMUKA Eric
Ikigo cya Leta y'u Rwanda gishinzwe ibarurishamibare(NISR) gikunze gukora ubushakashatsi bwa hato na hato kikagera mu myanzuro yerekana ukuri ku mibereho y'umunyarwanda ariko ntihagire ingamba zihamye zifatwa mu rwego rwo gushaka ibisubizo birambye.
Ingero ni nyinshi haba mu birebana n'imiturire mu kajagari, baha mu buhinzi bwicisha abaturage inzara nyamara bwabavunnye, haba mu biciro by'ibiribwa ku isoko ry'imbere mu gihugu bizamuka ubutitsa, ibiciro by'ibikomoka kuri peteroli n'ibindi. Muri iyi nyandiko ndibanda ku ibusanya riri hagati yo kuzamuka bw'ibiciro by'ibiribwa n'igabanuka ry'igiciro cya litiro ya Peteroli, lisansi na mazutu.
KIGALI CITY TOWER:«Ya nzu y'umuvumo ya perezida Paul KAGAME na Gen. James KABAREBE isumba zose zabayeho mu Rwanda yubatswe muri Diyama na Zahabu z'amaraso zasahuwe muri RD-Kongo zigahitana abanyarwanda n'abakongomani batabarika ngo igiye kujya ikorerwamo ibitaramo byo guhimbaza imana!!!»/ UDAHEMUKA Eric
Abakurambere bacu mu mvugo yabo yuje ubwenge, ubuhanga n'umuco rimwe bagize bati:«Imbwa yasomeje amata amaganga iti ibitajyanye ni ibi!» KIGALI CITY TOWER ni inzu ndende isumba zose mu gaciro, mu bwiza no mu burebure ikaba yubatse ahahoze ikigo abagenzi bategeragamo imodoka mu mujyi wa Kigali rwagati haruguru y'umuturirwa wa Vedaste RUBANGURA.
Abateretse Kagame mu Rugwiro bakomeje kumwereka ko azirengera wenyine amarorerwa akorera Abanyarwanda: Abongereza baramagana amabi ye bivuye inyuma/Nkusi Yozefu
Mperutse gusohora inyandiko kuri Shikama nerekanagamo itandukaniro riri hagati ya ba Mpatsibihugu babiri: Ubufransa n'Ubwongereza. Muri iyi nyandiko nerekanye ukuntu Abafransa mu bihugu bagize ubukonde bwabo (PRECARRE) usanga bita ku nyungu zabo n'iz'agatsiko kari ku butegetsi naho Ubwongereza bukareba inyungu zabwo ariko bukanyaruka bukanaterera akajisho ku nyungu za Rubanda ruyoborwa n'Agatsiko ubwongereza buba bwateretse ku butegetsi akesnhi bufatanyije na Leta Zunze Ubumwe z'Amerika nkuko bimeze mu Rwanda. Iyi ikaba ariyo mpamvu usanga mu bihugu bivuga Icyongereza harimo Demukarasi kurusha ibivuga Igifransa! Nyuma y'imyaka 20 bakama u Rwanda batitangiriye itama ndetse bakanafasha Pawulo Kagame kwimakaza ikinyoma cye hirya no hino ku isi, Abongereza bibutse ko bagomba kumuha gasopo ku bwicanyi n'ubundi bugome akorera Abanyarwanda n'Abaturage b'akarere duherereyemo.
ISESENGURAMVUGO-NYABARONGO: Nyuma y'uko abuze aho arigitira i Gabiro, dore uko MUTAKWASUKU Yvonne uyobora akarere ka Muhanga yabwiye perezida Paul Kagame i Mushishiro yemera icyaha atakoze:«Aya mazi(Nyabarongo) ibara ryayo abantu batabasha gusobanura kuri uyu munsi, ndangira ngo nsezeranye ko ubwo muzagaruka, rizaba ari ibara ry’amazi Nyakubahwa Perezida wa Repubulika!!!»/ UDAHEMUKA Eric
Perezida Paul KAGAME akiva mu mwiherero i Gabiro wahahamuye abari bamuri imbere bakabura aho barigitira nk'uko byemejwe na Minisitiri Cheikh Moussa Fazil HARELIMANA, yahise ajya mu Karere ka Muhanga gutaha uruganda rw'amashanyarazi rwiswe NYABARONGO I.
Uru ruganda rukaba rwubatswe mu Murenge wa Mushishiro mu Karere ka Muhanga ku mugezi wa Nyabarongo ku birometero 15 uvuye mu mujyi wa Gitarama ari naho hubatse ibiro by'akarere ka Muhanga bikorera mu nyubako yahoze ikorerwamwo na Perefegitura ya Gitarama.
ITEMWA RY'INSINA KU KIBUYE: «Gahunda na politiki zahindaguwe huti-huti na FPR nizo nkomoko y'inzara igiye guhotora abanyarwanda ku buryo ubu abatuye akarere ka RUTSIRO ku KIBUYE barimo kuvumira ku gahera Perezida Paul KAGAME kubera kwararika insina hasi ku gahato bagategekwa guhinga INDABO N'IBITUNGURU»/ UDAHEMUKA Eric
Amakuru SHIKAMA ifitiye gihamya aturuka ku Mugonero mu karere ka Rutsiro ahahoze hitwa ku Kibuye aravuga ko umuyobozi w'ako karere witwa goronomu Gaspard BYUKUSENGE afatanije n'abanyamabanga nshingwabikorwa b'imirenge n'abagoronomu mu mirenge bamariye hasi insina z'abaturage ku ngufu bakabategeka kuzisimbuza indabo n'ibitunguru.
KILIZIYA GATOLIKA NITUBWIRE UKO IBONA IBIBAZO BIRI MU RWANDA/ Mag. Rwamapfa Jean Baptiste
Bavandimwe duhuje Rurema umwe, Imana imwe akaba ari na we Mubyeyi w, Abantu,
maze gusoma inkuru zasohotse muri „Inyenyeri news“( The Untold Stories: Rwanda Catholic Church Silent on the Third Term of Kagame? Umurungi) na Shikama(RWANDA-BURUNDI:«
Musenyeri Évariste NGOYAGOYE yihanangirije kandi yamagana Petero NKURUNZIZA kuri manda ya gatatu. Musenyeri Smaragde MBONYINTEGE utegeka KABGAYI se nawe yaba yiteguye kwamagana no kwihanangiriza Paul KAGAME ushaka gutegeka u Rwanda ubuziraherezo??? Udahemuka)
BURUNDI: Mu gutsimbarara ku muco w'abanyagitugu b'Afurika bava ku butegetsi ukuboko bagutemye, akingira ikibaba perezida Petero NKURUNZIZA; minisitiri Laurent KAVAKURE aravuga ko ibyanditswe mu masezerano ya Arusha bitakubahirizwa uko byakabaye ngo kuko atari BIBILIYA/ UDAHEMUKA Eric
Mu makuru ya radiyo mpuzamahanga y'abafaransa yitwa RFI yatambutse mu gitondo cyo kuwa gatanu, taliki 06 Werurwe 2015 saa kumi n'ebyiri n'igice ku isaha ya Bujumbura(04h30 GMT) minisitiri muri guverinoma ya Perezida NKURUNZIZA Petero witwa KAVAKURE Laurent yatanze ikiganiro.
RUCUNSHU YA 2 IKOMEJE GUCANA IBINYOTERI NA KIZUNGUZUNGU I KIGALI:«Kapiteni David KABUYE urangije igihano cy'amezi 6 arafunzwe bundi bushya; ubu noneho ngo aracyekwaho guteza umutekano mucye mu banyururu yari afunganywe nabo muri 1930-Muhima»/ UDAHEMUKA Eric
Mu rwego rwo kwirinda kugora abasomyi ba SHIKAMA, iyo tuvuze Rucunshu ujye wumva intambara yashyamiranyije ABEGA n'ABANYIGINYA. Paul KAGAME utegeka u Rwanda ubu ni UMWEGA naho abasirikari bakuru yirirwa agaraguza agati ariko nabo bakaba bamugeze aharenga ni ABANYIGINYA.
RWANDA-BURUNDI:«Musenyeri Évariste NGOYAGOYE yihanangirije kandi yamagana Petero NKURUNZIZA kuri manda ya gatatu. Musenyeri Smaragde MBONYINTEGE utegeka KABGAYI se nawe yaba yiteguye kwamagana no kwihanangiriza Paul KAGAME ushaka gutegeka u Rwanda ubuziraherezo???»
Imitegekere yo mu Rwanda itandukanye cyane n'iy'i Burundi no muri RDC. Iri tandukaniro ntabwo riri muri politiki gusa kuko no mu iyobokamana niko bimeze. Mu myigaragambyo imaze iminsi Kinshassa, Cardinal Laurent MONSENGO PASINYA yavugiye ahirengeye yerekana ko bidakwiye kongera gutora Kabila ku mwanya wa perezida wa repubulika.
Mu gihe Umuryango w'Afrika yiyunze(AU) witeguye gukora amaperereza ku mirambo yo muri Rweru, turanasaba ko hakorwa n'irindi perereza ku mirambo y'impunzi z'abahutu ziciwe i Kibeho muri 1995 igatwikirwa i Gabiro muri 2013/NKUSI Yozefu
Hashize hafi ibyumweru bibiri PETISIYO yanyu yaka ko habaho amatohoza ku mirambo yabonetse mu kiyaga cya Rweru mu mwaka wa 2014 ishyikirijwe Umunyamabanga mukuru w'umuryango w'abibumbye n'abahagarariye ibihugu byabo bose mu Rwanda. Shikama imaze kubona amakuru ashimishije avuga ko Umuryango w'Afrika Yiyunze (AU) uri hafi kohereza mu Bururndi no mu Rwanda inzobere gukora ibyo mwasabaga.
INTAMBARA YO KWIMIKA PEREZIDA Paul KAGAME MU RWANDA-2017:«Icyo mvuga ku nyandiko ya Kapiteni NDAHIRO Logan yanyujijwe mu IMVAHO NSHYA na IMIRASIRE.COM aho yemeza ko biyemeje gukuraho inzitizi zose zatuma Paul KAGAME atongera kuyobora u Rwanda nyuma ya 2017!»/UDAHEMUKA Eric
Kuba Kikwete yaraje i Kigali ntibivuga ko umubano we na Kagame umeze neza!/NKUSI Yozefu
Mu kinyarwanda duca umugani ngo «ifuni ibagara ubucuti ni akarenge » ariko Kikwete ntabwo yaje mu Rwanda muby’ukuri azanywe no kubagara ubwo bucuti kuko ikibazo cyabyajije amahari hagati y’aba bagabo bombi ntaho cyagiye. Umwe arashaka kwica impunzi z’abahutu b’abanyarwanda ziri mu mashyamba ya RDCongo, undi akaba ashaka ko habaho imishyikirano hagati y’ushaka kwica n’abo ashaka kwica! None se niba ibintu bimeze gutyo perezida wa Tanzaniya Jakaya Mrisho Kikwete kuki yaje i Kigali?
Minisitiri w'umutekano Cheikh Mussa Fazil HARELIMANA aravuga ko mu mwiherero i Gabiro perezida Paul Kagame yamwegeraga akabura aho arigitira yagira imana abonye amuvuye iruhande akumva arahumetse; mu gihe ataratanga ibisobanuro ku inyerezwa rya za miriyari zagombaga kubaka gereza ya MAGERAGERE zigakoreshwa ibyo zitagenewe/ UDAHEMUKA Eric
«I Gabiro Nyakubahwa Perezida wa Repubulika yarabitubazaga (Gukorakora ku bibero by'abagore n'abakobwa mu matagisi i Kigali) tukareba hasi, njye yanyegera nkabura aho ndigitira gato ngacungacunga gutya, yamara gutambuka nkavuga nti ndahumetseho gatoya” Cheikh Ministre Moussa Fazil HARELIMANA.
Iyi ni imvugo yasohotse mu kanwa bwite ka Nyakubahwa Minisitiri Cheikh Moussa Fazil HARELIMANA ushinzwe umutekano mu gihugu ngo wiyemeje kuzagwa imbere ya Paul KAGAME ngo kuko abavuga ko bazamugwa inyuma batamukunda(disikuru-umushyikirano 2010). Ibi akaba yarabibwiye abapolisi bari mu nama yo kurwanya ihohoterwa rikorerwa abari n'abategarugori yabaye umwiherero waraye urangiye.
ITANGAZO:TUREKE UMUCO WO KWIKUNDA NO GUSARURA AHO TUTABIBYE: Turongera kwibutsa abashaka gutanga amatangazo yabo kuri Shikama ko bose babanza kuriha ahabigenewe( reba link iri ku rubuga) keretse abavandimwe bacu bari mu mashyamba muri RDCongo n'abari mu Rwanda/NKUSI Yozefu
Nkuko LINK ihoraho iri aha hejuru ku rubuga ibisobanura, abashaka gutanga itangazo ryabo bagomba kubanza kuriha ahabigenewe ku rubuga. Uwo ariwe wese: yaba abiyita abanyepolitike, abanyamadini, abafite imiryango iharanira n'idaharanira inyungu.
Ni kenshi twagiye duhamagarira abanyarwanda aho bari hose gutanga umuganda wabo kugirango twubake itangazamakuru ritajegajega rigamije kujegeza ingoma y'Ibinywamaraso by'i Kigali. Nta n'umwe wigeze yigaragaza yaba abize za dogitora mu ndimi( igifransa, ikinyarwanda, n'icyongereza, basabwaga kohereza inyandiko) cyangwa se abaherwe batunze ibya Mirenge ku Ntenyo akenshi bakesha UMUBABARO w'abanyarwanda.
Ifatanye natwe kuzirikana ijambo ry'Imana kuri iki cyumweru cya gatatu cy'igisibo, taliki 08 Werurwe 2015: Isomo rya mbere. Iyimukamisiri: 20,1-17 Isomo rya kabiri: 1 Abanyakorinti : 1, 22-25. Ivanjili: Yohani: 2,13-25: «INGORO YEZU YAVUGAGA KO BAYISENYE YAYUBAKA MU MINSI 3 NTABWO IGIZWE N'AMATAFARI, SIMA, IGISENGE, INKUTA, IMFURUKA, AMATEGURA,... AHUBWO YAVUGAGA UMUBIRI WE WAGOMBAGA GUPFA AKAZUKA KU MUNSI WA GATATU»/ Padiri Tabaro
Perezida Paul KAGAME yanze kwakira impapuro zihesha ambasaderi ALI IDI SIWA wa Tanzaniya uburenganzira bwo guhagararira igihugu cye mu Rwanda azishyira Minisitiri Luwiza MUSHIKIWABO/ UDAHEMUKA Eric
IBYAHISHUWE BYA 17 (Igice cya mbere): "Murambwira ngo muranshyigikiye muriho munjomba ibikwasi mu mugongo?!"Ikinani muri Kongere ya 5 ya MRND. Soma urutonde rurerure rw'imiryango y'inkomamashyi imaze kugezwa hanze; nyamara ziyakoma cyane zikanaseka zishishura iyo Kagame avuze ko azica impunzi kugeza ku yonka!/NKUSI Yozefu
Icyitonderwa: Ni uburenganzira bwa buri muntu uzibona hano kutwandikira akoresheje email iri ku rubuga, akatubwira ko tumubeshyera, agatanga n'ibimeneyetso bibeshyuza. Inyandiko ye tuzayicisha ku rubuga, nituramuka kandi tubonye ko afite ukuri tuzacisha ku rubuga indi nyandiko yo kumusaba imbabazi.
POLITIKI N'UBUHINZI: Minisitiri Tony NSANGANIRA umunyamabanga wa Leta muri minisiteri y'ubuhinzi n'ubworozi(MINAGRI-KIGALI) aririwe ntaraye kuko ashobora kweguzwa akanafungwa umunsi uwo ariwo wose/ UDAHEMUKA Eric
Mu mwiherero uyobowe na Perezida Paul Kagame i Gabiro nta kindi kirimo kuhabera uretse iterabwoba Kagame arimo gushyira ku bategetsi 300 bamugaragiye. Amwe mu magambo yakoresheje abahahamura twafatamo abiri gusa: Mushobora kumbwira icyo mwaganiriyeho ejo, na ibyo gutekereza gutaha mubyibagirwe.
Tanzaniya nayo irarangiza gutanga indangamuntu nshya ikoranye ikoranabuhanga muri uyu mwaka wa 2015/NKUSI Yozefu
Nyuma y'aho umuryango w'Afrika y'Iburasirazuba( EAC) wemereje ko abaturage bagize uwo muryango bagiye kujya bagenderana hakoreshejwe indangamuntu gusa, ibihugu bigize uyu muryango bikomeje kwitabira itangwa ry'indangamuntu ikoreshejwe Ikoranabuhanga izajya ikoreshwa muri ibi bihugu byose nkuko pasiporo yakoraga. Igihugu cyatangiye bwa mbere gutanga iyi ndangamuntu ni u Rwanda mu mwaka wa 2008, hakurikiraho igihugu cya Uganda umwaka ushize wa 2014, Tanzaniya nayo ikaba yemeza ko uyu mwaka wa 2015 uzarangira abaturage bayo bose babonye iriya ndangamuntu.
ISESENGURAMVUGO NA POLITIKI: «Perezida w'u Rwanda Paul KAGAME yiyubakiye umunara muremure cyane w'agahinda ukoza agasongero kawo mu bicu none ugiye kuzamuturitsa umutima»/ UDAHEMUKA Eric
Umunyarwanda wapfuye atabonye ubutegetsi bw'inkotanyi i Kigali ntiyabonye iryo azabara. Ku italiki 19 Nyakanga 1994 guverinoma y'inzibacyuho irahirira gutangira akazi nari mfite imyaka 16 nicaye mu ihema munsi y'igiti cy'umunyinya ku Ruhuha rwa Ngenda na Bugesera kuko twari impunzi imbere mu gihugu.
Uwo mugoroba bamaze kurahira, aho mu Bugesera haje abasirikari ba Kagame batwikira mu mazu abahutu bari batuye aho hafi yacu aba akaba ari nabo Faustin Twagiramungu yazize aho yabazaga Paul Kagame niba izo ngabo zishyira abenegihugu ku ngoyi ari iz'igihugu cyangwa niba ari abacanshuro.
INTWARI ZA KABGAYI : «Umuhutukazi MUKANDANGA Dorothée wayoboraga E.S.I-Kabgayi mu 1994 yanze gutererana abatutsi bari bamuhungiyeho ahitamo ku bushake bwe kwicanwa nabo ku italiki 12 Gicurasi 1994 ku itegeko rya Dr. Oswald DUSABEMUNGU na minisitiri Eliezer NIYITEGEKA wari wahungiye i Kabgayi»/ UDAHEMUKA Eric
Mu 1994 u Rwanda rwahuye n'ishyano ritabonerwa izina. Anatutsi barishwe, sbahutu barabishe, abahutu nabo barishwe, inkotanyi za Kagame zari zambaye amakoma zivanze n'inyerahamwe zica abatutsi n'sbahutu basa n'abatutsi. Muri aka kaga kose, ntabwo abahutu bose babaye ibigwari, muri SHIKAMA dukomeje gushengurwa n'uko Kagame n'agatsiko ke bita abahutu ibikoko kandi abatutsi barokotse kuko bshishwe n'abaturanyi babo b'abahutu.
ITANGAZO RIKOMEYE:Abafite imbuga mwitondere ibinyoma biriho bitambutswa n'UMUHUTU W'IGISAHIRANDA wiyita Marc Muhire Kandi ari umwe ufite amazina nkay'ihururu " Jenerali Pasiteri Dogiteri Profeseri n'ayandi"/ NKUSI Yozefu
Hari inyandiko y'igihuha y'umuntu wiyita Marc Muhire ivuga ibibera mu mashyamba ya RDCongo kandi nyiri ukuyandika atariho ari. Ikigamijwe rero nta kindi atari uguharabikana. Impamvu nsohoye iri tangazo ni uko nabonye ko kuva aho atangiye iyo nyandiko ye ntituyisohore, hakaba hashize hafi icyumweru, ubu noneho yayohereje kuri BBC n'ahandi henshi, aba bose rero ndabasaba kutagwa mu mutego w'ibisahiranda. Iperereza twakoze kandi dufitiye za gihamya ni uko uyu wiyita Marc MUHIRE ari wa muhutu wiyita Jenerali Pasiteri Dogiteri Profeseri n'andi mazina nk'ay'ihururu! Gahoro gahoro abakorera Agatsiko bazajya bagenda bivamo. Uyu ni nawe kandi wanditse za nyandiko duheruka kwamagana zavugaga ko ashaka gushinga imitwe y'ingabo ikorera mu bwihisho ikaba igamije kurwanya Kigali.!!!
NKUSI Yozefu
shikamaye.blogspot.no
Shikama ku Kuri na Demukarasi(SKUD)
UMWIHERERO WA 12-GABIRO: U Rwanda rutegekwa na FPR rwabuze abahanga barutekerereza:«Mu gihe umutungo urushaho kugabanuka kubera ubujura bw'agatsiko, kuwupfusha ubusa ubu niyo ntego ya FPR na Paul KAGAME kuko umwiherero, umushyikirano, Rwanda day,... byose ntacyo byunguye umuturage w'u Rwanda»/ UDAHEMUKA Eric
«Rwanda mubyeyi wanjye reka nkwihoreze, ndetse nicyo wambyariye nicyo wandereye. None ubwo maze gukura ngatora agatege, ubwo naciye akenge reka ngukorere, nkoreshe ibyiza wampaye maze nkwihoreze» Kizito MIHIGO. Ngaruye iki gitero cy'iyi ndirimbo ya Kizito MIHIGO kuko numva kiri bumfashe gusobanura neza ukuntu igihugu cyanjye u Rwanda kiyobowe nabi ndetse ko umutungo wacyo ucunzwe nabi ibi birenze kwihanganirwa.
Mu gihe bamwe bishimira kwica abaturage babo bakarenza za miliyoni, muri Tanzaniya ho Perezida wabo yarijijwe n'umuturage umwe wapfuye!/NKUSI Yozefu
Mu muhango wo gusezera ku murambo wa Kapiteni John Komba wabaye umuririmbyi ukomeye muri Tanzaniya ubu akaba yari n'umudepite mu Nteko Ishinga amategeko ya Tanzania, Perezida Kikwete n'abandi banyacyubahiro bari baje muri uyu muhango bose bararize igihe haririmbwaga indirimbo uyu mudepite akaba n'umusirikare yaririmbye muri 1999 igihe Tanzaniya yasezeraga k'uwo bita BABA WA TAIFA Mwalimu Kambarage Julius Nyerere. Iyi ndirimbo bayikuyemo amwe mu magambo yavugaga Perezida Nyerere maze bashyiramo avuga nyakwigendera John Komba.
Nyuma yo gutanga ingirwa mpamyabumenyi nk'inzoga ibishye, ABACURUZI bungukira umurengera muri kaminuza bashinze mu RWANDA ubu noneho bariho barahamagarira Bene Ngofero kuroha amafranga yabo mu ngirwa cyiciro cya gatatu MASTERS!!!/ NKUSI Yozefu
Iby'indangare Rwabugiri yarabitanze!
Uyu ni umugani sogokuru yakundaga kuncira kuva mfite imyaka ine; nta kindi yari agamije atari ukumpwitura ngo ntazigera ndangara mu buzima kuko hari ababa barekereje ngo baguce mu rihumye bisahurire dukeya wifitiye wabonye kandi wiyushye akuya. Akenshi aba bantu basahura iby'indangare usanga ari abakire batunze ibya Mirenge ku Ntenyo. Ibi kandi YEZU KRISTO nawe yarabishimangiye avuga ko abafite bazongererwa maze abadafite bamburwe na duke bari bafite! Ingero z'ubu buriganya ni nyinshi mu Rwanda rwacu ariko reka dufate uburezi: amashuri makuru gusa, abanyemari bashoye imari muri za kaminuza abana ba Ngofero bavomamo ibirohwa ubu nanone bariho barabahamagarira kwiyandikisha mu cyiciro cya gatatu MASTERS!( reba itangazo rya ULK ryaciye ku rubuga gihe.com none tariki ya 2/3/2015).
ISESENGURAMPAMVU NA POLITIKI: Imitegekere ya Paul KAGAME na FPR imaze imyaka 20 izengereza abanyarwanda irafutamye mu buryo bwose: «Kujya mu Bufaransa akajya kwihugikana n'abatavuga rumwe n'ubutegetsi bwaho ariko mu Rwanda abatavuga rumwe nawe akabica urw'agashinyaguro biteye agahinda!!!»/ UDAHEMUKA Eric
Mu nkuru yatangajwe na RFI, JEUNE AFRIQUE na IGIHE yavugaga ko Perezida Paul Kagame yatumiwe mu nama ya UNESCO(Ishami ry'umuryango w'abibumbye ryita ku bumenyi, uburezi n'umuco) i Parisi mu murwa mukuru w'Ubufaransa. RFI yavuze ko muri urwo ruzinduko, Paul Kagame nta mutegetsi n'umwe mu bayobora Ubufaransa bazabonana kuko azaba agiye mu nama ya UNESCO gusa.
Imitegekere ya FPR na Paul KAGAME mu Rwanda irafutamye mu buryo bwose
Iteka iyo ngiye kwandika inkuru iremereye, mbanza kwisegura ku banyarwanda kuko nzi neza ko mu muco wacu kuvugisha ukuri ari ikintu cyabananiye, kibagora cyane. Paul KAGAME yanga abafaransa urunuka kandi nta kintu na kimwe ashobora kubakoraho.
Subscribe to: Posts (Atom)


text:
Michael Cohen, Umunyamategeko wa Perezida wa Leta zunze ubumwe z’America Donald Trump yemeye ko mu 2016 yishyuye mu ibanga umukinnyi wa fiilime z’urukozasoni uzwi ku izina rya Stormy Daniels amadolari ibihumbi 130 kugira ngo atazavuga umubano wabo.
Mu kiganiro (interview) yakoze mu 2011, Stephanie Clifford uzwi nka Stormy Daniel yari yemeje ko yagize umubano na Trump ndetse ko banakoranye imibonano mpuzabitsina.
Ibitangazamakuru byo muri Leta Zunze ubumwe z’America byari bimaze igihe gito bitangaje ko umukinnyi wa Filime z’urukozasono uzwi ku izina rya Stormy Daniels yishyuwe akayabo kugira ngo ahagarike kuvuga ku rukundo rwe na Trump, ariko Michael Cohen abanza kubihakana.
Gusa, kuri uyu wa gatatu Cohen yaje kuvuga ati “Mu 2016, noherereje mu ibanga Ms. Stephanie Clifford 130,000 $ nkoresheje Konti yanjye bwite.”
Cohen yavuze ko akora ibi “Trump Organization” ndetse n’abari mu bikorwa byo kwamamaza Trump batari babizi, kandi ngo nta n’ubwo yigeze asubizwa amafaranga yatanze mu buryo buziguye cyane ubutaziguye.
Uyu munyamategeko yavuze ko yishyuye uriya mukobwa mu buryo bwemewe butanyuranije n’amategeko, kandi ngo ntabwo ari inkunga mu kwiyamamaza yatanze.
Mu 2011 mu kiganiro n’ikinyamakuru Touch Magazine, Stormy Daniels yavuze ko yatangiye kuryamana na Trump mu 2006, nyuma gato y’uko umugore we Melania Trump yari amaze kubyara umwana we Barron.
Aya makuru yongeye kugaruka muri Mutarama ubwo ikinyamakuru Wall Street Journal cyatangazaga ko ubwo Trump yarimo yiyamamariza kuba Perezida uyu mukobwa yishyuwe, agasinyira ko atazongera kubigarura.
Yishyurwa, icyo gihe Stormy Daniels ngo yari ari mu myiteguro yo kujya gutanga ikiganiro kuri Televiziyo ku mubano we na Trump wariho wiyamamaza.
Umunyamategeko Cohen abajijwe na CNN impamvu ayo mafaranga yishyuwe yagize ati “Kuba ikintu atari ukuri ntibivuze ko kitakwangiza cyangwa ngo kiguteze ibibazo. Nzahora ndinda Mr Tump.”
BBC itangaza ko mu kwezi kwa Mutarama, uyu mukobwa Daniels ngo yasohoye inyandiko ahakana yivuye inyuma ko yaba yararyamanye na Trump.
Gusa ngo byahise bitahurwa ko umukono wari uri kuri iyo nyandiko utari umeze neza nk’imikono ye isanzwe yasinye. Ngo byahise bigaragara ko iyo nyandiko yari yasohowe n’umunyamategeko wa Cohen.
UMUSEKE.RW


text:
Musanze: Tour du Rwanda y’uyu mwaka yahuruje imbaga bidasanzwe
Ku munsi wa gatatu wa Tour du Rwanda, ubwo basesekaraga mu karere ka Musanze ahagana saa 12h20, zo kuri uyu wa kabiri tariki 19/11/2013, abari muri iri rushanwa bakiriwe n’imbaga itabarika, bamwe buriye n’amazu kugirango birebere iri rushanwa.
Mu ma saa tatu n’igice zo kuri uyu munsi, nibwo umuhanda Kigali-Rubavu wayobejwe ugaca mu ma quartier ya Musanze, kugirango abari muri Tour du Rwanda babashe kuharuhukira, ari nako hatakwa ibyapa byamamaza, ibyuma by’umuziki, ibisohora amajwi ndetse n’aho abantu bicara.
Bamwe mu bitabiriye iri rushanwa, bavuze ko iri ariryo rushanwa rishyushya umujyi wa Musanze ku buryo budasanzwe, n’ubwo rwose uyu mujyi utajya uburamo iminsi mikuru, igahuruza imbaga y’Abanyarwanda.
Kubwimana Juvens, umwe mu rubyiruko wari waje kwirebera aya magare, yavuze ko ashimishwa cyane n’uyu mukino, bitewe n’ishyaka riranga abawukina, uko abaritegura baba batatse, ndetse no kuba riba ryahuje abanyamahanga.
Ati: “Nta kiza nko kwirebera abana b’u Rwanda bahigika ibihanganye ku rwego mpuzamahanga. Ibi ni ibintu bidushimisha cyane.”
Kanamugire Yves, avuga ko nta kintu na kimwe cyatuma acikanwa na Tour du Rwanda. Ati: “wabonye ko twari twuriye etage yose tukayitondagira kugeza mu bushorishori. Hari n’abari hejuru y’amazu. Iri rushanwa ni imbonekarimwe”.
Muri iki cyiciro, uwabaye uwa mbere ni Umunyarwanda Ndayisenga Valens w’imyaka 19, akurikirwa na Ruhumuriza Abraham nawe w’Umunyarwanda.
Kuri uyu munsi, muri rusange abakinnyi b’u Rwanda bitwaye neza cyane, kuko mu icumi bambere, harimo Abanyarwanda bagera kuri batandatu.
Jean Noel Mugabo


text:
Ejo niho twabagejejeho inkuru iteye agahinda y'umwana Iranzi umaze umwaka n'amezi 7 aborera imbere y'abambari ba FPR n'inyakwaha zayo , U. Evode yise Agatsiko k'Abandi yitwaje intwaro yaje gusahura. Nkuko twabibabwiye mu nkuru yacu ejo, abaganga b'u Rwanda bo mu bitaro bya CHK n'ibitaro byitiriwe umwami Faysali bayoborwa n'umwe mu bambari bakuru ba FPR, umunyamakuru wa igihe mu Kuboza 2013, yababjije impamvu batohereza uriya mwana mu mahanga ngo avuruirweyo. Ariko uyu mwambari yamusubije ko ngo hari igihe bavura ziriya ndwara hakabaho n'igihe bibananira bakohereza umurwayi hanze y'igihugu.Igitangaje rero ni uko aho batangarije ko uyu mwana batagishoboye kumuvura, aho kumwohereza mu Bitaro byo hanze, yoherejwe kurwarira mu rugo. Mu kwifotoza, Minisiteri y'ubuvuzi ibonye inkuru zitangiye gusoka mu binyamakuru bivuga kuri uyu mwana, yatangaje ko izavuza uyu mwana ariko umuryango we ukigurira tike ihwanye na miliyoni imwe n'ibihumbi magana abiri y'u Rwanda. Kandi bakazirwanaho bageze mu Buhinde mbere y'uko binjizwa mu bitaro! Ibi byose agatsiko kabikoze kazi ko uyu muryango utabishobora.
Igiteye agahinda rero, ni uko mu gihe uyu muziranenge ariho ashonga Agasiko karebera, umuyobozi mukuru w'agatsiko Kagame, ejo yishingiye kugurira imashini y'insimburangingo igura miliyoni 46 z'amanyarwanda( 46,000,000FRW) inkumi yo muri Irlande Joanne O'Riordan, akaba yarabikoze mu nama y'abaherwe bo ku isi yari yatumiwemo muri Irlande ngo y'itumanaho. Kagame agomba kuba atazi iyi migani y'ikinyarwanda: ijya kurisha ihera ku rugo kandi ngo ujya gutera uburezi arabwibanza. Kagame, birababaje gusiga ibyawe bita imitemeri ukaya gupfundikira iby'ahandi. Iyi nama yari yatumijwe n'umuherwe Denis O'Brien, ngo yari yitabiriwe n'abaherwe benshi baturutse hirya no hino ku isi barimo na Kagame ku buryo ngo batanze amafranga y'agashendeburo kuri iyi mashini. Igitangaje rero , ni uko Kagame yari azi ko hari abana benshi batarageza no ku myaka 2 babuze ubavuza, umwe muri bo akaba Iranzi ariko akajya gutanga kariya kayabo ku mwana w'imyaka 18 azi ko kandi hari abantu benshi bemeye kumugurira ibyo akeneye.
Minisitiri umwe wo ku ngoma ya Kinani, abanyamakuru bamubajije impamvu yubatse inzu ihenze cyane, banamubaza aho yakuye ayo mafranga. Yarabasubije ati muragirango Minisitri w'ububanyi n'amahanga w'Amerika naza gusura u Rwanda azasange mba mu karuri kandi mbahagarariye? Kagame nawe ejo agahomamunwa yakoze umenya kari muri urwo rwego: kwereka abazungu ko u Rwanda yabohoje ari igihugu gituwe na miliyoni 11 z'abamiliyarideri bayobowe na Kagame!
Igiteye agahinda, ni uko ariho akora ibi ari nako afatira ba Ngofero icyuma ku ngoto ngo bajugunye amafranga batagira muri cya kiburagasani yise Ikigega Agaciro. Byongeye kandi, akaba yiyibagiza ko imiryango mpuzamahanga iherutse kumubwirira i Kigali ko 52% by'abana b'u Rwanda amagara yabo ageraniwe kubera imirire mibi( kutagira ibyo barya).
Iyaba u Rwanda rwari igihugu kigendera ku mategeko kitayoborwa n'umuntu umwe gusa witwa Kagame wica uwo ashaka agakiza uwo ashatse, Kagame yagombye kujya imbere y'abanyarwanda akisobanura kuri iyi myifatire ye yo gusiga iwe abana basamba kubera kutagira kivurira, akajya kwifotoza atanga ku bana bafite ababafasha. Ariko uko ibintu bimeze ubu, Kagame azi ko u Rwanda ari akarima yarazwe na se azasigira abana be, bityo ibikorwa bigayitse akora ntawe uzabimubaza. Nyamara aribeshya kuko agatinze kazaza ngo ari amenyo ya ruguru. Rwose Kagame ashimangiye ko FPR yavuye Uganda ije kwica no gusahura gusa ntaho ihuriye n'abanyarwanda. Ni ahacu abanyarwanda ho gukora uko dushoboye ngo twigobotore iyi ngoma y'amabandi yitwaje intwaro, naho ubundi turashira!
NKUSI Yozefu
shikamaye.blogspot.no
shikamaye.com
Shikama ku Kuri na Demukarasi(SKUD)
__________________________________________________________
Soma Inkuru y'inkunga ya Kagame hasi aha
Rwandan President pledges €50,000 to perfect Joanne O’Riordan’s robot
Paul Kagame told a conference in Dublin that his country would match funds being put forward by the International Telecommunication Union.
Image: AP Photo/Bebeto Matthews
THE PRESIDENT OF Rwanda has pledged to match a €50,000 donation to perfecting a robot built for Cork teenager Joanne O’Riordan.
Speaking in Dublin yesterday Paul Kagame told the UN Broadband Commission meeting that his country would match the funds being put forward by the International Telecommunication Union.
Robbie the Robot was unveiled on Friday, having been built by a team of Trinity College engineers in response to a challenge set down by Joanne two years ago.
He is designed to help Joanne, who was born without limbs, maintain her independence, picking up objects for the 18-year-old.
On Friday, engineers stressed that Robbie is a working prototype and not the finished product. He was built in €50,000 in funding in just three months.
The ITU pledged €50,000 to help fund the perfection of the robot, with President Kagame committing to match that amount.
More funding is expected to have been put forward by private firms at the meeting, which was hosted by billionaire Denis O’Brien.


text:
Umukuru w’umugambwe UDR TABBAT akaba umwe mu bazokwitoza mu kibanza c’umukuru w’igihugu muri Niger Amadou Boubacar Cissé yarahagaritswe inyuma y’umutaga kuwa kane igenekerezo rya 31 Kigarama 2015.
Ahejeje guhagarikwa Amadou Boubacar Cissé yigeze kuba umushikiranganji yaciye apfungirwa mu gipolisi c’inyamiramabi.
Amadou Boubacar Cissé yashikanye ibisabwa kugira yitoze mu kibanza c’umukuru w’igihugu kuri uno wa kane igenekerezo rya 31 Kigarama 2015,mu masaha yo ku mugoroba.
Bitegekanijwe ko ibisabwa ku bashaka kwitoza mu kibanza c’umukuru w’igihugu bishika mu bushikiranganji bw’intwaro yo hagati mu gihugu kuwa gatandatu igenekerezo rya 2 Nzero 2016.


text:
Inama y’abakomiseri b’amatora mu rwanda imaze gusuzuma idosiye ya buri mukandida ku biyamamariza umwanya wa perezida wa repubulika , hanashingiwe ku biteganywa n’amategeko, yemeje abakandida bakurikira:
-Ku mwanya wa mbere, Kagame Paul uhagarariye umuryango FPR-Inkotanyi,
-Ku mwanya wa 2, Higiro Prosper uhagarariye ishyaka riharanira ukwishyira ukizana PL,
-Ku mwanya wa 3, Ntawukurilyayo Jean Damascene uhagarariye ishyaka riharanira demokarasi n’imibereho myiza y’abaturage PSD
-Ku mwanya wa 4, Mukabaramba Alivera uhagarariye ishyaka ry’iterambere n’ubusabane PPC.
Aba bakandida uko ari bane nibo bonyine bari bashyikirije kandidatire zabo komisiyo y’igihugu y’amatora .
iyi nama y’abakomiseri ba komisiyo y’igihugu y’amatora yateranye tariki ya 6 Nyakanga 2010, ireberahamwe izi kandidature mu matora ateganyijwe kw’italiki ya 09 z’ukwezi kwa 8 uyu mwaka.
MWISENEZA Martin


text:
Abanyarwanda batahuka bava muri Congo bakomeje kwiyongera
Abanyarwanda 129 bari bamaze igihe mu buhunzi, muri repubulika iharanira demokarasi ya Congo,  taliki ya 20/12/2013 bageze mu Rwanda baciye k’umupaka wa Goma aho benshi bavuga ko bishimiye kuva mubuhunzi bari bamazemo imyaka myinshi.
Benshi bagaruka mu Rwanda ni abana n’abagore hamwe n’abasaza, bari basanzwe baba mu duce twa Rutchuro, Masisi na kalehe, bavuga ko bari barambiwe ubuhunzi ariko bakaba bumva bagomba gutaha, naho abandi bavuga ko basanga nta mutekano uhari k’uburyo bakomeza kuba muri Congo, cyane ko nibyo bakora byangizwa n’abanyecongo bababwira ko abanyarwanda bagomba kubavira mu gihugu.
Umubare w’abanyarwanda batahuka ukomeje kwiyongera kuva aho MONUSCO itangaje ko nyuma yo kurwanya M23 igiye kurwanya umutwe wa FDLR uvuga ko urinze impunzi z’abanyarwanda bari mu duce twa Rutchuro na Masisi.
Ikigo gishinzwe impunzi muri repubulika iharanira demikarasi ya Congo gitangaza ko abanyarwanda barenga ibihumbi 20 bakiri mu ntara ya Kivu y’amajyepfo naho u Rwanda rukavuga ko kuva mu kwezi kwa Mutarama 2013 kuzera mu Ugushyingo 2013 rumaze kwakira abanyarwanda 6735.
Benshi mu banyarwanda bahunguka bakomoka mu bice byahoze ari intara ya Gisenyi bakavuga ko kuva bahunga bagiye muri Congo bakoraga cyane cyane ibikorwa by’ubuhinzi.
Â


text:
Uwahoze ari umutoza w’ikipe ya Rayon Sports Didier Gomes da Rosa uherutse kugaragara ku mukino iyi kipe yanganyije na Gor Mahia igitego 1-1, yatangaje ko yaje mu Rwanda gushaka abakinnyi ndetse yiteguye kugura abo Rayon Sports igenderaho.
Didier Gomez utoza ikipe ya Ethiopian Coffee iri mu zikomeye muri Ethiopia yatangarije Ruhagoyacu dukesha iyi nkuru ko ataje mu Rwanda gushaka akazi ko gutoza Rayon Sports nkuko bimaze iminsi bivugwa,ahubwo yazanwe no kwishakira abakinnyi bo kuzamufasha muri shampiyona itaha.
Gomes arashaka gusahura Rayon Sports
Yagize ati “Naje i Kigali kureba uriya mukino wa Rayon Sports na Gor Mahia ikipe yanjye ibizi, hanarimo kureba ko twabona abakinnyi beza twakoresha umwaka utaha, kuko hari gahunda yo kubaka ikipe ikomeye."
Gomes yavuze ko atakora ikosa ryo kwirukanisha umutoza kugira ngo abone akazi,nkuko bimaze iminsi bivugwa ko ubuyobozi bwa Rayon Sports bushaka kwirukana Minnaert bukazana Gomes.
Yagize ati “Ni amakuru adafite shinge na rugero, adakwiriye kuvugwa kuri njye no ku ikipe yanjye yo muri iki gihe, ndetse n’ikipe imba ku mutima ya Rayon Sports.Iki si igihe cy’uko abantu bahimba ibihuha nk’ibyo,bene aya makuru nta n’umwe afasha mu gihe nk’iki, buri muntu wese amenye ko atari uko nteye, ntajya mfata akazi ahantu hakiri umutoza, ngo mbe namuca inyuma njye gushaka imirimo mu ikipe."
umwaka utaha Rayon Sports ishobora kubura bamwe mu bakinnyi bayo
Biravugwa ko Didier Gomes hari abakinnyi yashimye muri Rayon Sports na Gor Mahia ndetse mu minsi iri imbere azagaruka kumvikana nayo akabagura.
Didier Gomez yageze mu ikipe ya Rayon Sports mu mwaka wa 2012, ayifasha ikipe ya Rayon Sports gutwara igikombe cya shampiyona ya 2013 nyuma y’imyaka 9 yari imaze itagitwara,yayivuyemo mu mwaka wa 2014 kubera amikoro ajya mu gihugu cya Cameroon aho yafashije ikipe ya Coton Sport gutwara shampiyona n’igikombe cy’igihugu,aza kuhava ajya gutoza muri Algeria, aho yavuye ajya muri iyi kipe yo muri Ethiopia muri uyu mwaka w’imikino wa 2017/18.


text:
Ni umukino watangiye ukererewe iminota 15, aho ikipe ya Rayon Sports yabanje kugira ikibazo cy’imyenda byavugwaga ko isa n’iy’Amagaju, gusa biza kwemezwa ko harimo itandukaniro, umukino ubona gutangira.
Mbere y’uko umukino utangira, habanje gufatwa umunota wo kwibuka abakinnyi b’ikipe ya Chapecoense yo muri Brazil bazize impanuka y’indege, nk’uko byasabwe n’ishyirahamwe ry’umupira w’amaguru ku isi.
Ikipe ya Rayon Sports yatangiye isatira cyane ikipe y’Amagaju, ku munota wa 20 w’igice cya mbere ku mupira yari ahawe na Kwizera Pierrot, Nsengiyumva Moustapha udakunze kubona amahirwe yo gukina aza gutsinda igitego cya mbere cya Rayon Sports.
Ku munota wa 43 w’umukino, Nsengiyumva Moustapha yaje gucenga myugariro w’Amagaju, ahereza umupira Nahimana Shassir wahise yohereza ishoti rikomeye, maze umukinnyi w’Amagaju awukoraho ukomereza mu izamu, umukino wose urangira ari ibitego 2-0
Abakinnyi babanje mu kibuga:
Amagaju: Shyaka Regis, Ndayishimiye Dieudonne, Nsengiyumva Djafari 14, Bizimana Noel, Hakizimana Hussein , Yumba Kayite, Irakoze Gabriel, Shaban Hussein Tchabalala, Sibomana Arafati,Ndizeye Innocent,Aman Mugisho Mukeshe
Rayon Sports: Ndayishimiye Eric Bakame, Eric Irambona , Mugisha Francois Master, Munezero Fiston, Nzayisenga Jean d’Amour Mayor, Niyonzima Olivier Sefu, Kwizera Pierrot, Nova Bayama, Nahimana Shassir, Nsengiyumva Moustapha, Moussa Camara
Andi mafoto kuri uyu mukino
Uko imikino y’umunsi wa 7 yagenze
Ku wa Gatanu taliki ya 2 Ukuboza 2016
APR Fc 2-1 Etincelles Fc
Ku wa Gatandatu taliki ya 3 Ukuboza 2016
Police Fc 1-1 Kirehe Fc
Espoir Fc 2-0 Musanze Fc
Gicumbi Fc 0-1 Marines Fc
Mukura VS vs AS Kigali (Wimuriwe taliki 27/12/2016)
Ku cyumweru taliki ya 4 Ukuboza 2016
Sunrise Fc 1-1 Bugesera Fc
SC Kiyovu 1-0 Pepinieres Fc
Amagaju Fc 0-2 Rayon Sports
Dukurikire ukanda kuri Like
Ibitekerezo ( 19 )
Rayon Tukuri Hafi Oye Oye....
Rayon Muzagitwara Muhumure Turi Kumwe Ntakabuza!!!!!!!!
sedirike agiyekuza ngusimbura piero mwanduha. amakurumashya?
Royon is always the champion
positive actions=goals. rayon sport alwayz de winner will never be loser.we gonna be cheering up our beloved greatest team,that’s ubururu rayon sport always champion!!!
Ubururu kusonga kbs.
Aliko iyi equipe nzayihe iki koko???? Rayon genda ndagukunda gusa nzagukorera ibyo nzashobora byose bilimo kugutera inkunga , kuguherekeza aho ugiye gukina nkagufana nivuye inyuma kuko umpa ibyishimo n,umunezero buli gihe iyo ngutekereje kabone niyo waba utakinnye!!!!!! Oh rayoooooooooooooooo.komeza gahunda twigendere intego ni igikombe!
rayon ikomeje kwigaragaza 2. ifite umutoza mwiza nubuyobozibwiza nabafana bayishyigikira ntacyayibuza gutera imbere naho APR yo ninyatsi!! niyo mpamvunsoza mvuga nti rayon sports oyeeeeee!
ooooooo rayon urikuturyohereza nukuri komerezaho pe
rayon ikomeje kuchimich tuu !
urumuhanga mugukora inkuru wakoze cyane kbsa
Ndumva ndyohewe ni ukuri.


text:
Urwanda rwasubije inyuma isango ry'inkino z'umupira w'amaguru w'abagore mu rwego rwa Cecafa, hasigaye iminsi ine gusa ngo izo nkino zitanguzwa
Ishirahamwe ry'umupira w'amaguru mu Rwanda (Ferwafa) ryaribereye ngombwa guhindura inkino z'umupira w'amaguru w'abagore mu rwego rwa CECAFA, hasigaye iminsi ine gusa ngo izo nkino zitanguzwe.
Izo nkino zihuza imirwi y'ibihugu vyo hagati hamwe n'ubuseruko bwa Afrika zari zitegekanijwe gutangura itariki ya 12 z'ukwa gatanu (Rusama), ariko ishirahamwe Ferwafa rimenyesha ko rikirindiriye intererano y'amafaranga yo gutunganya izo nkino, ava mu muryango w'amashirahamwe y'umupira w'amaguru mu bihugu vyo hagati n'ivy'ubuseruko bwa Afrika (CECAFA).
Bonnie Mugabe arongoye ukumenyesha amakuru mu rwego Ferwafa, amenyesha ko, naho ibikenewe vyose mw'itunganywa ry'izo nkino vyari vyateguwe, uburyo butarakwira bwotuma izo nkino zitagenda uko zateguwe.
Amakuru ava mur'urwo rwego avuga ko "Ferwafa ata mahera yo gutegura izo nkino CECAFA irabaronsa nk'uko vyari vyarumvikanywe ko mukwezi kwa kane. Amakete n'ukuvugana kuri telefone vyari vyabandanije mu ntumbero y'uko ivyumvikanywe bisrwa mu ngiro".
Isango rishasha ry'izo nkino ntiriremeranywa.
Bonnie Mugabe yongeye ati, "Igihe ayo mafaranga yo gutunganya izo nkino azoba yabonetse, inzego za Ferwafa na Cecafa zizoje hamwe zimenyeshe amatariki izo nkino zizoba zungururijwe ko".
- Mu Rwanda hazanikirwa CECAFA 2015
- CECAFA U-17: Uburundi burakwije ibisabwa kugira butegure izo nkino
Urwanda, ari narwo rutunganya izi nkino mur'uyu mwaka, rwiteze kwakira imirwi ya Kenya, Uganda, Zanzibar, Uburundi, Etiyopiya, Djibouti na Tanzaniya, mu nkino zitegekanywa kumwara iminsi 10.
Igice kimwe c'amafaranga yo gutunganya izo nkino yabwirizwa gutangwa n'ishirahamwe mpuza makungu ry'umupira w'amaguru (FIFA), agacishwa mu runani rw'amashirahamwe y'umupira w'amaguru muri Afrika, imbere yo gushikanwa muri CECAFA.


text:
Mu kiganiro n’abamenyeshamakuru kuri uwu wa kabiri, umushikiranganji Pascal BARANDAGIYE ajejwe intwaro yo hagati mu gihugu, yamenyesheje ko iyo ngingo y’umugabo yubakana n’umugore umwe gusa iraba n’abo mw’idini rya isiramu bavuga ko igitabu c’ikorowani kibemerera kwubakana n’abagore barenga umwe.
Cheikh Haruna Nkunduwiga wo muryango w’abayisiramu mu Burundi (COMIBU : Communauté Islamique du Burundi) avuga ko iyo ngingo ihohotera abari muri iryo dini kubera igitabu ca Korowani bakuramwo ijambo ry’Imana kibemerera kubana n’umugore arenga umwe. Ku bwiwe, iyo ngingo izogorana kuja mu ngiro kuko n’itegeko rigenga ingo n’imiryango ridatomora igitigiri c’abagore umugabo yokwubakana nabo.
Abemerera ivyanditswe mu gitabu c’ikorowani (Coran) bavuga ko ata muntu n’umwe canke itegeko na rimwe ryari rikwiye kuvuguruza ivyashikirijwe n’intumwa y’Imana Mohamed.
Umukuru w’igihugu Petero NKURUNZIZA yategetse ko gushika kw’igenekerezo rya 31 Kigarama 2017, ingo zose mu Burundi zoba zubatswe biciye mu mategeko. Ubushikiranganji bw’intwaro yo hagati mu gihugu bumenyesha ko igikorwa casabwe naba Buramatari bose co gutegura urutonde rw’ingo zose z’Abarundi zubatswe bidaciye mu mategeko kizohera kw’igenekerezo rya 30 Ruheshi 2017.
Mu kiganiro c’abavugizi cabaye mu kwezi kwa gatandatu mu ntara ya Cankuzo, Therence NTAHIRAJA, umuvugizi w’ubwo bushikiranganji yamenyesheje ko inyuma y’iryo sansuma ry’ingo zubatse bitazwi n’amategeko, igikorwa kizoba gisigaye ari ic’ukwiyandikisha imbere y’amategeko (Etat Civil), abagabo bose bafise abagore barenga umwe bagasabwa ko gushika kuwa 31 Kigarama 2017 boba bahejeje kwandikisha umugore umwe imbere y’amategeko.
Umugabo wese afise abagore barenga umwe asabwa guhitamwo umwe yandikishwa mu mategeko (Etat Civil) nk’uko amategeko y’Uburundi ajejwe ingo n’imiryango abisaba. Ku kibazo c’uwo umugabo yohitamwo, mu bushikiranganji bw’intwaro yo hagati mu gihugu bagira bati :
"Twebwe twarahanuye ko vyoba vyiza uwo mugabo ahisemwo umugore mukuru batanguye kubana, ariko afise uburenganzira bw’ugutora uwo yumva akunda gusumba uwundi."
Ku kibazo c’abagore bazoba batahiswemwo, mu bushikiranganji bw’intwaro yo hagati mu gihugu bavuga ko abana bavyaranye n’uwo mugabo bazoguma bakingiwe n’amategeko, ariko bakavuga ko uwo mugore atandikishijwe atazoba akingiwe n’amategeko.
"Abo bana barandikishwa mu mategeko, kuko ni ab’uwo mugabo, kandi ategerezwa kubakurikirana kuko ni abiwe."


text:
Uyu muhango wabanjirirwe n’urugendo rwo kwibuka no gucana urumuri rw’icyizere rushimangira ahazaza h’Abanyarwanda nyuma y’imyaka 24 igihugu kivuye mu icuraburindi.
Umuyobozi w’Ihuriro ry’Abanyarwanda batuye muri Burkina Faso, Habiyaremye Fulgence, yagarutse ku nsanganyamatsiko yo kwibuka ku nshuro ya 24 iganisha ku “Kwibuka Twiyubaka.”
Ubutumwa bwa Ambasaderi w’u Rwanda muri Burkina Faso, Stanislas Kamanzi, ufite icyicyaro mu Mujyi wa Abuja muri Nigeria bwatanzwe n’Umunyamabanga wa mbere muri Ambasade bwagarutse ku gushimira abifatanyije n’Abanyarwanda mu gikorwa cyo kwibuka.
Yashimiye abitabiriye uyu muhango wo guha agaciro inzirakarengane zirenga miliyoni zazize Jenoside yakorewe Abatutsi mu Rwanda, anashimangira ko kwibuka bitaharirwa Umuryango Nyarwanda gusa, ko ahubwo ari inshingano za buri wese, kugira ngo Jenoside itazongera kubaho ukundi aho ariho hose ku Isi.
Abanyarwanda baba muri Burkina Faso ni ubwa mbere bibutse Jenoside yakorewe Abatutsi nyuma y’umwanzuro w’Inteko rusange ya Loni yemeje ko taliki 7 Mata ari Umunsi Mpuzamahanga wahariwe kwibuka Jenoside yakorewe Abatutsi mu Rwanda.
Ku wa 23 Mutarama 2018, Inteko Rusange y’Umuryango w’Abibumbye yafashe umwanzuro ko tariki ya 7 Mata buri mwaka, ari “Umunsi Mpuzamahanga wo Kuzirikana kuri Jenoside yakorewe Abatutsi mu 1994 mu Rwanda”, hahindurwa inyito yari isanzwe ikoreshwa n’uwo muryango ko ari “Umunsi Mpuzamahanga wo kuzirikana kuri Jenoside yo mu 1994 mu Rwanda” yari yarashyizweho n’umwanzuro 58/234 wo ku wa 23 Ukuboza 2003 bigatangira gukoreshwa mu 2004.
Ambasaderi Kamanzi yavuze ko uyu mwanzuro wakuyeho burundu urujijo ku nyito yari isanzwe ikoreshwa, yashoboraga guha urwaho abashaka gupfobya no guhakana Jenoside yakorewe Abatutsi.
Yasabye Abanyarwanda batuye muri Burkina Faso gushyira hamwe muri byose, bagakora cyane kugira ngo biyubake kandi baheshe u Rwanda ishema aho bari hose.
Uwari uhagarariye Leta ya Burkina Faso, Ambasaderi Oumarou Soro, yashimiye Abanyarwanda bayobowe na Perezida Paul KAGAME kubera intambwe ikomeye igihugu kimaze gutera mu bumwe n’ubwiyunge no mu miyoborere myiza ku ruhando rwa Afurika.
Yavuze ku butwari bw’abasore n’inkumi bari mu ngabo za FPR bahagaritse Jenoside aho amahanga yareberaga ibyabaga kuri za televiziyo.
Ambasaderi Oumarou yashimiye umubano mwiza uri hagati ya Burkina Faso na Leta y’u Rwanda hamwe n’abaturage b’ibihugu byombi.


text:
Shampiyona y’icyiciro cya mbere mu Rwanda igeze ku munsi wa 21, amakipe akomeye yose nta n’imwe yabashije kubona amanota atatu kuko nyuma ya Rayon Sports yanganyije na Mukura VS 0-0, kuri uyu wa Kane hiyongeyeho AS Kigali, APR FC na Kiyovu Sports zatakaje.
APR FC na AS Kigali zose zari zerekeje mu Burasirazuba, amakipe yaho yihagararaho imbere y’abafana, zigabana amanota.
Kuri Stade ya Rusizi, ho igitego cya Hakundukize Adolphe ku munota wa 21 cyahesheje Espoir FC intsinzi nyuma y’imikino itanu itabona amanota atatu.
Umutoza wa Espoir FC, Godefroid Okoko, yavuze ko bari banyotewe amanota atatu ati” Turishimye kuko twari tumaze iminsi nta ntsinzi turishimye yaba abakinnyi, abafana ndetse n’abatoza”.
Umukino wa Police FC na Miroplast FC wo wasubitswe.
Uko imikino y’umunsi wa 21 yose yarangiye
Tariki 9 Gicurasi 2018
Police FC vs Miroplast FC wasubitswe)
Gicumbi FC 2-1 Bugesera FC
Mukura VS 0-0 Rayon Sports FC
Amagaju FC 1-0 Musanze Fc
Tariki 10 Gicurasi 2018
Kirehe FC 0-0 APR FC
Espoir FC 1-0 SC Kiyovu
Sunrise FC 1-1 AS Kigali


text:
Umutoza w’ikipe ya Manchester United Jose Mourinho yashotoye Pep Guardiola avuga ko abakinnyi be ari ba kabuhariwe mu kwigwisha mu rubuga rw’amahina kugira ngo bahabwe penaliti ndetse asaba UEFA guhana Guardiola kkubera akantu yari yambaye ku myenda ye kari kwambarwa n’abashaka ubwigenge bw’intara ya Catalunya.
Uyu mutoza uzwiho gushotorana na begenzi be mbere yo guhura nabo,yakoze ibi ubwo yari mu kiganiro n’abanyamakuru avuga uko yiteguye umukino uzamuhuza na Manchester City bakurikiranye ku rutonde rw’agateganyo rwa shampiyona.
Yagize ati “Uramutse umbajije icyo nangira abakinnyi ba Manchester City ni ukuntu bazi kwigwisha byoroheje,niyo umuyaga umuhushye ahita agwa hasi.”
Mourinho yavuze ko abakinnyi ba Manchester City bakunda kwigwisha mu rubuga rw’amahina
Jose Mourinho yavuze kandi ko atumva ukuntu UEFA itahanye umutoza Pep Guardiola wari wambaye akantu kagaragaza ko yifuza ubwigenge bwa Catalunya mu mukino aheruka gukina na Shakhtar Donetsk ndetse asaba Premier League kumukurikirana nabikora ku mukino wo ku munsi w’ejo.
Yagize ati “Ndabizi ko aho tubogamiye muri politiki tubifitiye uburenganzira.Turi abantu nk’abandi mu bihugu byacu no ku isi hose.Pep ndamuzi neza kandi nzi imitekerereze ye ku gihugu cye,gusa kubizana mu mupira ntabwo nzi icyo amategeko abivugaho.Niba amategeko atwemerera kubikora nawe yaba abyemerewe gusa sinzi ko amategeko yemerera umuntu kuvanga politiki n’umupira w’amaguru."
Mourinho arifuza ko Pep yahanwa kubera aka kantu k’umuhondo yambaye muri Champions League
Mourinho yavuze ko we nta burenganzira afite bwo kubikora ndetse asaba Premier League kubyigaho cyane ko uyu mutoza wa Manchester City byitezwe ko azambara iki kimenyetse ku munsi w’ejo ubwo Manchester United izaba yakiriye Manchester City ku kibuga Old Trafford.
Guardiola ararusha Mourinho amanota 8 mbere y’uko bahura ku munsi w’ejo saa 18h30 mu mukino uzasifurwa na Micheal Oliver,aho uyu munya Espagne amaze gutsinda Mouringo inshuro 8 mu gihe Mourinho yamutsinze 4.
Manchester City irashaka gutsinda umukino wa 14 yikurikiranya mu gihe Manchester United ariyo kipe imaze kwinjizwa ibitego bike muri Premier League uyu mwaka (9).


text:
Rwanda : Ubufatanye Nyabwo Bukwiye Gushingira ku Nyungu Zingana Ku Mpande Zombi – Prezida w’U Rwanda Kagame Paul
Perezida w’u Rwanda Kagame Paul aratangaza ko umubano w’Africa n’Ubushinwa ugomba kurangwa n’ubufatanye bwemera ko impande zombi zibufitemo inyungu.
Perezida Kagame ati: “Ubushinwa bufite imari n’ubuhanga (technology). Africa nayo ikagira umutungo kamere. Uwo mutungo kamere nuherekezwa n’imari iri kumwe n’ubumenyi ntakabuza Ubushinwa n’Africa bizabyungukiramo byombiâ€
Ibi Perezia Kagame yabitangaje mu kiganiro yagiranye n’abanyamakuru mu mujyi wa Tianjin aho yari yitabiriye inama mpuzamahanga ya gatandatu ku bukungu kuya 11-13 Nzeri 2012.
Muri Nyakanga 2012 Perezida w’Ubushinwa Hu Jintao yavugiye Beijing ko igihugu cye kizatanga inguzanyo ya miliyari 20 z’amadolari y’Amerika azafasha Africa guteza imbere ibikorwaremezo, ubuhinzi, inganda ndetse n’imishinga mito n’iciriritse.
Mu mpera za 2011, ubushinwa bwashoye imari muri Africa ihwanye na miliyari 14,7 z’amadolari. Ni ukuvuga imari irenze 60% ugereranyije no mu 2009.
Perezida Kagame asanga kugira ngo habeho umubano mwiza haba hagati y’Africa, Ubushinwa ndetse n’Uburayi, “impande zose zigomba kurangwa n’ubwubahane nk’abafatanyabikorwa bemera ko bose babifitemo inyunguâ€
Uruzinduko rwa Perezida Kagame mu bushinwa ni urwa gatatu kuva mu 2000 ubwo yajyaga ku butegetsi. Kuva icyo gihe u Rwanda n’ubushinwa byaranzwe n’umubano ushingiye ku bufatanye bwatanze umusaruro ushimishije mu nzego nyinshi.
Â


text:
Urupfu rwa Mohammad Ali rwateye impari muri Amerika
Urupfu rwa Muhammad Ali rwateye impari nyinshi muri politike hagati y'abaharanira kwitoza mu kibanza c'umukuru w'igihugu ca Amerika azoba mu kwezi kwa cumi na rimwe.
Mw'ijambo ryiwe ryo guhoza umuryango wa Muhammad Ali, uwo umugambwe w'aba republicains ushira imbere mu matora yimirije, Donald Trump, yavuze ko Ali yari rurangiranwa azokwibukwa na bose.
Mu mwaka uheze, Ali yariyamirije imvugo ya Trump, yo kubuza aba Islam kwinjira muri ico gihugu.
Ku ruhande rwiwe, uwuharanira kwitoza mu kibanza c'umukuru w'igihugu ku ruhande rw'aba demokrate, umukenguzamateka Bernie Sanders, yanebaguye Trump, avuga ko ari umubeshi.
Na yo umupfasoni Hillary Clinton, yavuze ko Trump akwiye gucibwa urubanza kubera amajambo avuga.
Uwo munonotsi akubitana ingumu yitavye imana ku musi wa gatanu i Arizona, akaba yari amaze imyaka myinshi agendana ingwara y'urwibagiza, imyaka irenga mirongo itatu.


text:
Iki nico urwaruka rw’imbonerakure yaruhamagariye gukora
Urwaruka rw’imbonerakure ruhurikiye mu mugambwe uri ku butegetsi CNDD-FDD ruhamagarirwa kubana neza n’urundi rwaruka, rwaba urusanzwe ruri mu yindi migambwe canke urutari mu migambwe.
Ivyo n’ibiherutse gushikirizwa na Sylvestre NDAYIZEYE kuri uwu wa gatandatu uheze igenekerezo rya 11 Ntwarante uwu mwaka, mu gihe yari yaramutse yishikira ku rubuga mu ntara ya Muyinga kugira ngo yirabire ibikorwa bimaze kurangurwa n’urwo rwaruka.
Sylvestre NDAYIZEYE akaba yarakengurutse intambwe yasanze urwo rwaruka rugezeko mu bijanye n’ugutsimbataza amahoro n’umutekano, yongera abemerera ko azobandanya abafata mu mugongo mu migambi yabo maze ngo baze batorane igihugu kimeze neza bazoba barazwe n’ababakurira mu mugambwe CNDD-FDD.
Yaboneyeho n’ukubahamagarira kwirinda uwo wese azoba afise ihangiro y’ukubacanishamwo abazanamwo ibijanye n’amoko canke ibindi, kuko ngo Uburundi n’igihugu kigizwe n’abantu bavuga ururimi rumwe, ngo bakeneye kwibanira mu mahoro bafatanye mu nda.
85 total views, 0 views today


text:
Mu mukino w’umunsi wa 10 wa Azam Rwanda Premier League Police FC iki ya Police FC yari yakiriyemo Sunrise FC ku Kicukiro, umukino warangiye ikipe ya Sunrise FC ibashije kwicara ku mwanya wa gatanu.
Igice cya mbere cyarangiye amakipe yose aganya ubusa ku busa.Ku munota wa 63, ikipe ya Sunrise FC yaje kubona igitego gitsinzwe na Niyibizi Vedaste. Orotomal Alexis yaje kubona ikindi gitego cya Sunrise nyuma y’iminota mike.
Biramahire Abedy wa Police FC yaje kubona igitego kimwe umukino urangira uko.Niyibizi yaje guhabwa ikarita y’umutuku nyuma yo gutuka umusifuza ndetse na Regis nawe ahabwa ikarita y’umuhondo byatumye iyi kipe ya Sunrise isoza ari abakinnyi 9.
APR FC yananiwe gufata umwana wa mbere nyuma yo gutsindwa na Amagaju FC 0-0, ibi ninabyo byabaye kuri Rayon Sports nyuma yo gutsindwa igitego 1 na Etincelles.
Kuri uyu wa gatandatu (23/12/2017)
Miroplast FC irakira Rayon Sports (Stade Mironko)
Bugesera FC irakira AS Kigali (Bugesera Grounds)
Kirehe FC irakira Marines FC (Nyakarambi grounds)
SC Kiyovu irakira Etincelles FC (Stade Mumena)
Espoir FC irakira Mukura VS (Stade Rusizi)
Ku cyumweru (27/12/2017)
APR FC izakira Musanze FC (Stade de Kigali)
Gicumbi FC izakira Amagaju Fc (Stade Gicumbi)